Die Mazda RX-7 is 'n sportmotor wat deur die Japannese motorvervaardiger Mazda vervaardig was vanaf 1978 tot 2002. Die oorspronklike RX-7 is gekenmerk deur 'n 1146 cc tweeling-rotor Wankelenjin en 'n voor mid-enjin, agterwielaandrywing uitleg. Die RX-7 het die RX-3 vervang (albei was in Japan as die "Savanna" verkoop). Die oorspronklike RX-7 was 'n sportmotor met opflaphoofligte. Die kompakte en liggewig Wankelenjin was effens agter die vooras geplaas, 'n opset wat Mazda 'n "voor mid-enjin" genoem het. Dit was as 'n tweesitplekkoepee aangebied, met opsionele "sosiale" agterste sitplekke in Japan, Australië, die Verenigde State van Amerika, en ander dele van die wêreld. Die agterste sitplekke is aanvanklik bemark as 'n handelaar-geïnstalleerde opsie vir die Noord-Amerikaanse markte. Die RX-7 het vyf keer op Car and Driver-tydskrif se tien-beste-lys verskyn. Altesaam 811 634 RX-7's is oor die jare gebou.


'n Rampokkerstaat (ook staat-korporatiewe misdaad) verwys na 'n land waar misdaad (gewoonlik in die vorm van georganiseerde misdaad) sulke afmetings aangeneem het dat die land onregeerbaar is en wet en orde nie meer gehandhaaf kan word nie. In die kriminalistiek verwys die begrip staat-korporatiewe misdaad na misdade wat voortspruit uit die verhouding tussen die beleid van die staat en die beleid en praktyke van kommersiële korporasies (maar ook individue). Die term staat-korporatiewe misdaad is geskep deur Kramer en Michalowski (1990) en deur Aulette en Michalowski (1993) herdefinieer. Hierdie omskrywings word bedoel om alle "maatskaplik-nadelige dade" in te sluit, en nie bloot die wat deur die plaaslike kriminele jurisdiksie as misdaad gedefinieer word nie. Demokrasie: In ‘n demokrasie maak die regering beleid en wette Partystaat: In 'n partystaat bepaal die party aan bewind hoofsaaklik die beleid en landswette. Dit gebeur tipies in 'n land waar daar 'n party is wat sterk in die meerderheid is, soos in Suid-Afrika waar die ANC 'n groot meerderheid het. Demokrasie Partystaat Kramer R. & Michalowski, R. (1990).


Die Stephens-eilandrotswinterkoning (Xenicus lyalli) is 'n uitgestorwe sangvoël. Dit was die enigste sangvoël wat nie kon vlieg nie. Die voël het op die klein Stephens-eiland naby Nieu-Seeland voorgekom. Lionel Walter Rothschild beskryf die spesie in 1894 as Traversia lyalli, waarvoor hy die nuwe genus, Traversia skep. Hy vernoem die spesie na Lyall, die wagter van die vuurtoring op Stephens-eiland. Vier maande later beskryf Walter Lawry Buller dieselfde spesie as Xenicus islandicus. Die totale bevolking is in 1894 deur die vuurtoringwagter se kat uitgeroei. Die dier het al die monsters wat vir die beskrywing van die spesie gedien het gevang. Die toringwagter het die voëls ontdek, maar nie presies geweet wat dit is nie. Na 'n tyd is dit as 'n nuwe sangvoëlspesie geïdentifiseer. Ondertussen het die kat onder die voëls gemaai en die hele bevolking uitgemoor. Die Stephens-eilandrotswinterkoning is die enigste gedokumenteerde diersoort, sover bekend wat nie deur mense nie, maar deur die huiskat uitgeroei is. Rothschild vermoed dat die spesie vroeër dalk ook op ander eilande en op Nieu-Seeland self voorgekom het, maar was reeds daar deur rotte, katte en ander siektes uitgeroei.


Die Fermi-paradoks is die oënskynlike teenstelling tussen hoë ramings van die moontlike bestaan van buiteaardse beskawings en die mens se onvermoë om met hulle kontak te maak of bewyse te kry dat hulle bestaan. Die basiese punte van die argument, soos uiteengesit deur die fisici Enrico Fermi en Michael H. Hart, is: Die Son is ’n tipiese ster en relatief jonk. Daar is miljarde sterre in die Melkweg wat miljarde jare ouer is. Van dié sterre sal vir seker Aardagtige planete hê. As ’n mens aanneem die Aarde is ’n tipiese planeet, sou baie van hierdie planete intelligente lewe ontwikkel het. Van dié beskawings kan dalk die vermoë ontwikkel om tussen sterre te reis, ’n tegnologie wat die Aarde nou al ondersoek. Selfs teen die stadige tempo waarteen die Aarde interstellêre reise voorsien, kan die Melkweg binne ’n paar tienmiljoen jaar heeltemal gekoloniseer wees. Volgens dié denkrigting moes die Aarde al gekoloniseer, of ten minste besoek, gewees het. Maar geen bewyse hiervoor is nog gevind nie. Daar is ook geen tekens van die bestaan van intelligente lewe in die Melkweg of elders in die heelal (sover dit waargeneem sou kon word) nie.


Die NG gemeente Ladybrand is ’n gemeente van die Nederduitse Gereformeerde Kerk in die Oos-Vrystaat. Dit is die 15de ouste bestaande gemeente in die Vrystaatse Sinode. Ná die Basoeto-oorlog van 1866 is die Caledonrivier as grens tussen Basoetoland en die Vrystaat gestel. In hierdie verowerde gebied is Ladybrand in 1868 as dorp geproklameer en genoem na die moeder van pres. Jan Brand, die weduwee van die Speaker van die Kaapse Volksraad. In 1870 is die NG gemeente Ladybrand gestig. Die hoeksteen van die eerste kerk is op 8 Oktober 1870 deur ds. P.A.C. van Heyningen gelê en 28 Januarie 1871 ingewy. As eerste leraars dien: di. L. Hugo (1872 tot 1877) in wie se tyd die eerste pastorie gebou is; J.H. Cloete (wat voor sy bevestiging oorlede is); G.A. Maeder (1878 tot 1884), wat ’n boufonds vir ’n kerkgebou gestig het; J.A. Joubert (1885 tot 1897), tydens wie se bediening die nuwe kerk ten bedrae van £14 000 op 15 November 1890 sonder skuld ingewy is. In Februarie 1899, slegs enkele maande voor die uitbreek van die Tweede Vryheidsoorlog, is ds.


Virginia Davids is 'n Suid-Afrikaanse sopraan. Davids het haarself as 'n operasanger van formaat onderskei en talle toekennings daarvoor ingepalm. Davids het haar eerste sanglesse van die Eoan Groep ontvang. Sy het later musiek aan die Universiteit van Kaapstad gestudeer en uiteindelik aan die Konservatorium vir Musiek aan die Universiteit van Stellenbosch gegradueer. Sy is 'n sangstudent van Nellie du Toit. Sy sluit in 1986 by Kruik aan en maak haar solo-debuut in 1988, waar sy die titelrol van Verdi se Aida in Kaapstad vertolk. Teen Julie 1989 was sy die Kruik-operageselskap se hoofsopraan. In 1990 sit sy haar studies in Europa voort en tree in Wene op. Daarna het sy gereeld saam met al die Suid-Afrikaanse Kunsterade, asook Roodepoort Opera, opgetree. In 1995 was sy die solis in die Londense Filharmoniese Orkes se uitvoering van Beethoven se Koorsimfonie, wat met optredes dwarsoor Suid-Afrika opgevolg is. In 1996 is sy genooi om Tosca in Harare op te voer, die eerste operaproduksie in Zimbabwe sedert sy onafhanklikheidswording, waar sy 'n groot bydrae in 'n raadgewende hoedanigheid gelewer het.


Jacobus Wilhelmus Sauer (1850 – 24 Julie 1913) was 'n Suid-Afrikaanse staatsman. Hy is gebore op Burgersdorp, studeer aan die Suid-Afrikaanse Kollege en word 'n prokureur op Aliwal-Noord. In 1876 word hy verkies tot die Koloniale Parlement. Hy is 'n ondersteuner van sir Gordon Sprigg en was Sekretaris van Naturelle Sake van 1881 tot 1884. In 1893 word hy Koloniale Sekretaris onder Cecil John Rhodes en in 1896 word hy leier van die opposisie in die Volksraad. Hy word 'n kampvegter van die nie-blankes en beskryf homself as 'n filantropiese radikaal. Hy weier 'n ridderskap toe dit hom aangebied word. Ensiklopedie van Suidelike Afrika, Eric Rosenthal, 1967. Wikimedia Commons het meer media in die kategorie Jacobus Wilhelmus Sauer.


Die Timbavatirivier is 'n regtersytak van die Olifantsrivier in Mpumalanga, Suid-Afrika. Die rivier vloei ook etlike kilometer deur Limpopo, en ontspring aan die buitewyke van Acornhoek naby die grens tussen dié provinsies. Hier ontspring ook die Klaserie en bolope van die Sandrivier. Die Timbavati vloei ooswaarts deur die Andover-natuurreservaat en Timbavati-wildreservaat en daarna noordooswaarts deur die Krugerwildtuin. Dit vloei die Krugerwildtuin binne aangrensend aan Maroelakaravaankamp, (24°27′20″S 31°23′53″O / 24.45556°S 31.39806°O / -24.45556; 31.39806) net noord van Orpenruskamp. Die Tamboti-tentkamp is ook digby voorgenoemde kampe op die regteroewer geleë. Die H-7 en S39 is goeie wildbesigtingsroetes wat al met die kronkelende rivier langs loop tot naby die samevloeiing met die Olifantsrivier. Die ryk wildlewe van hierdie area word toegeskryf aan 'n strook voedingsryke soetgrasveld, wat op sy beurt te danke is aan die mineraalryke en waterhoudende gabbro-substraat. Die Roodewal-boskamp is naby die samevloeiing met die Shisakashanghondo-sytak aangelê. Benewens klein damme in die bolope te Acornhoek is daar ook die Piet Groblerdam langs die S39-roete. Masalakoppie (500 m) in die wildtuin is die enigste heuwelagtigheid in die rivier se opvanggebied.


Letteruitspraak of boekuitspraak verwys na die foutiewe uitspraak van 'n woord volgens die spelwyse, wat in stryd is met die beskaaf- en natuurliksprekende moedertaalsprekers se uitspraak. Letteruitspraak kom voor wanneer 'n onbekende taal of woord, of selfs die bekende taal, baie volgens die letter uitgespreek word. In Afrikaans was daar vanaf sy bestaan op skrif die neiging om die uitspraak te laat aansluit by die skrif. Dieselfde geld vir 'n onbekende taal soos Latyn, Duits, Nederlands of Engels, deur die uitspraak na die spelling te rig. 'n Taal wat veral maklik gebuk gaan onder letteruitspraak, is Deens. Hundehus moet korrek uitgespreek word as hoenehoes. Die uitspraak van hundehus kan inderdaad in een opsig met die Afrikaanse hondehok ooreenstem: die weglating van die d. 'n Ingewikkelder voorbeeld is die woord hundrede (100) wat as hoena(l) uitgespreek moet word. In die meeste lande, veral in die ontwikkelde wêreld, word die standaarduitspraak toegewys aan 'n bepaalde deel van 'n land. Gewoonlik is hierdie groep wat in hierdie streek woonagtig is welgesteld of geniet hoë maatskaplike aansien.


'n Flank kan na een van die volgende verwys: Sykant van iets (flank van 'n gebou, berg, skip; sykant van 'n krygsmag, vloot, ens.) Spelerposisie in rugby: sien Losvoorspeler. 'n Gedeelte van 'n dier se sy tussen die laaste ribbes en die heup.


Die Suid-Afrikaanse Klas 25NC 4-8-4 van 1953 is 'n Suid-Afrikaanse stoomlokomotief van die Suid-Afrikaanse Spoorweë era. Tussen 1953 en 1955 het die Suid-Afrikaanse Spoorweë vyftig Klas 25NC stoomlokomotiewe met 'n 4-8-4 "Northern"-tipe wieluitleg in diens geplaas. Die Klas 25NC is die nie-kondenseerweergawe van die Klas 25 kondenseerlokomotief, waarvan negentig in diens geplaas is gedurende dieselfde tyd. Tussen 1973 en 1980 is almal, behalwe drie, van die negentig Klas 25-kondenseerlokomotiewe omgeskakel na nie-kondenseerlokomotiewe en ook geklassifiseer as Klas 25NC. As gevolg van die baie en moeilike instandhoudingsvereistes van die kondenseerders was al die Klas 25-lokomotiewe behalwe drie se kondenseerders verwyder. Hulle is hergeklassifiseer as Klas 25NC. Daar is 'n watertenk in die plek van die kondenseerder op die kolewa gebou. Terselfdertyd is nog 50 Klas 25NC-lokomotiewe bestel by North British Locomotive Company en 39 by Henschel. Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 110. ISBN 978-0-7153-5427-8. Henschel & Son works list North British Locomotive Company works list Paxton, Leith & Bourne, David.


Lloyd Vernet Bridges, Jr. (1913–1998) was 'n Amerikaanse akteur wat in 'n aantal TV-reekse en meer as 150 rolprente verskyn het. Hy is veral bekend vir die rol van Mike Nelson in Sea Hunt. Hy was ook die vader van die akteurs Beau Bridges en Jeff Bridges. Bridges is op 15 Januarie 1913 in San Leandro in Kalifornië gebore. Sy loopbaan begin in 1936 en sou tot sy dood in 1998 duur. Hy was van 1938 tot sy dood met Dorothy Simpson getroud. Hulle het vier kinders gehad. Een van hulle seuns is tydens sy geboorte oorlede. Bridges is op 10 Maart 1998 in Los Angeles, Kalifornië aan natuurlike oorsake oorlede. Hy was 85 jaar oud en is veras. Lloyd Bridges Biography (1913–1998) – IMDb name Lloyd Bridges in die Internet-rolprentdatabasis Wikimedia Commons het meer media in die kategorie Lloyd Bridges. Hierdie artikel is ’n saadjie. Voel vry om Wikipedia te help deur dit uit te brei.


Fiat SpA (Fabbrica Italiana Automobili Torino) is die voormalige motormaatskappy wat die Fiatgroep besit het en opgevolg is deur Fiat Chrysler Auto NV (FCA). Die Fiatgroep behels baie handelsmerke soos Ferrari, Maserati, Fiat, Alfa Romeo, die Chryslergroep, en nog vele meer. Op 29 Januarie 2014 is aangekondig dat Fiat teen einde van 2014 saamgesmelt gaan word in 'n nuwe beheermaatskappy, Fiat Chrysler Automobiles NV (FCA), wat in Nederland geïnkorporeer is en sy hoofkwartier in Londen het. Fiat Chrysler Auto is die nuwe eienaar van die Fiatgroep. Op 1 Augustus 2014 het Fiat SpA die nodige goedkeuring van die aandeelhouers ontvang om voort te gaan met die samesmelting. Die huidige Italiaanse filiaal van Fiat Chrysler Automobiles staan bekend as FCA Italy S.p.A. https://www.fiatgroup.com/en-us/Pages/redirect_en.html.aspx http://www.fgsa.co.za/our-company.html#.VLlAZkeUf_E


Richard Joseph Goldstone (gebore 26 Oktober 1938) is 'n voormalige Suid-Afrikaanse regter. Nadat hy vir 17 jaar as 'n kommersiële prokureur gewerk het, het die Suid-Afrikaanse regering hom tot die Transvaalse Hooggeregshof aangestel, waar hy van 1980 tot 1989 gedien het. Daarna het hy van 1990 tot 1994 by die appèlafdeling van die Hooggeregshof van Suid-Afrika gewerk. Goldstone is as 'n liberale regter beskou wat verskeie beslissings geneem het om die gevolge van apartheid te verlig of te omseil. As voorbeeld het hy uitsettings ingevolge die groepsgebiedewet beperk. As 'n resultaat is die wet geneutraliseer en is vervolgings in terme van die wet feitlik gestaak. Sy kritici het egter opgemerk dat hy ten spyte van sy liberale posisie twee swart Suid-Afrikaners ter dood veroordeel het, terwyl hy die doodstraf van meer as 20 ander swart Suid-Afrikaners gehandhaaf het. Tydens die oorgang van apartheid na 'n veelrassige demokrasie was hy van 1991 tot 1994 die hoof van die invloedryke Goldstone-kommissie, wat politieke geweld in Suid-Afrika ondersoek het. Die kommissie het verseker dat veelparty-onderhandelinge, ten spyte van herhaalde uitbrake van geweld, op koers kon bly.


De Tijd was die eerste Nederlandse koerant in die Oranje-Vrystaat. Omdat The Friend of the Free State, hoofsaaklik Engels, jare lank al nuusblad in die Vrystaat was, is herhaalde pogings aangewend om ’n Nederlandse koerant in die republiek op te rig, maar al dié pogings het misluk. Eindelik het J.W. Spruyt De Tijd op 29 Oktober 1862 in Bloemfontein laat gepubliseer as ’n klein nuusblad met vier bladsye wat verkoop is teen ’n sikspens. Hoewel die formaat ’n jaar later ietwat vergroot is, het die getal bladsye altyd dieselfde gebly. Die koerant se doelwit was patrioties: om nasionale gevoelens aan te wakker, om die burgers in te lig en hulle bewus te maak van hul plig as burgers van ’n vrye en nuwe land, om plaaslike en buitelandse nuus te voorsien, om groter welvaart teweeg te bring deur inligting te verstrek oor onderwerpe soos die landbou en nywerheid, en om samewerking tussen die onderskeie rassegroepe en tussen mense en die regering te bevorder. Spruyt was die drukker en uitgewer tot Maart 1864, toe die koerant ’n vir jaar gestaak is weens ’n tekort aan setters.


'n Basisinkomste of burgerloon is die onvoorwaardelike, gereelde betaling van 'n bedrag aan 'n persoon, onafhanklik van enige ander inkomste wat die persoon mag ontvang. In 'n kapitalistiese raamwerk sou so 'n basisinkomste deur middel van belasting en/of negatiewe inkomstebelasting befonds word. Die marksosialistiese benadering berus op die openbare eiening van ondernemings en die oordrag van opbrengste aan begunstigdes. Bekende voorstanders van die konsep sluit Philippe van Parijs, Ailsa McKay, André Gorz, en Guy Standing in. Vroeë denkers wat die idee aanraak was Aristoteles, Thomas More en Juan Luis Vives. Die eerste konkrete voorstel, insluitend finansiering, was Thomas Paine vir die boek Agrarian Justice (1796). Gedurende die 1920's is die idee tot 'n mate in Engeland bespreek. Dennis Milner en Clifford Hugh Douglas was twee van die voorste voorstanders. Die Basic Income European Network (BIEN) is in 1986 gestig. Is Socialism Dead? A Comment on Market Socialism and Basic Income Capitalism, by Arneson, Richard J. 1992. Ethics, vol. 102, no. 3, pp 485-511. April 1992. McKay, Ailsa (2001).


Die Japannese Nissan Sunny is as die Datsun 120Y in Suid-Afrika gebou van 1977 tot 1983, en as die Datsun B-210 van Japan na Noord-Amerika uitgevoer. Die derde geslag (1973-1978) Sunny was baie gewild omrede dit tydens die brandstofkrisis van die 1970's vrygestel is. Dit is die eerste keer in Japan vertoon op 1 Mei 1973, as die 1.2 en die 1.4 liter Excellent. Beide enjins is in twee leweringsvlakke aangebied, van die laagsaangedrewe 50 kW 1200 cc tot die 70 kW Excellent GX Coupe. Die A12 is 'n 1.2-liter (1171 cc) enjin met 'n boorwydte van 73 mm, soos die vorige A10 enjin, maar met die suierslag vergroot tot 70 mm. Die inlynviersilinderenjin is uiters glad en duursaam met sy vyf hooflaers op 'n gegote staalkrukas. Die tweelingkeel Hitachi-vergasser is aansienlik verbeter met die toevoeging van 'n kragklepkring. Dit het 70 perdekrag (51.45 kW) en 70 lb·vt (95 Nm) se stukrag geproduseer. 'n Spesiale weergawe van die A12 genoem die "A12 GX" enjin is later beskikbaar gestel.


Die Gereformeerde kerk Venterstad is 'n gemeente van die Gereformeerde Kerke in Suid-Afrika op die Oos-Kaapse dorpie Venterstad. Dit het vroeër as Ventersburg bekendgestaan, maar die naam is verander om verwarring met die Vrystaatse Ventersburg te voorkom. In 1874 het die kerkraad van Burgersdorp 'n versoekskrif van 'n aantal lidmate behandel wat gevra het dat die kerkraad die stigting van 'n nuwe dorp op Karreefontein moes ondersteun. Die kerkraad het blykbaar nie kans gesien om so kort ná Steynsburg alweer 'n groep lidmate te verloor nie en het gevolglik nie dadelik sy medewerking geskenk nie. 'n Paar jaar later is die kerkraad egter in kennis gestel dat 'n nuwe dorp aldaar gestig is en dat 'n aantal erwe al verkoop is en dat die komitee besluit het om sewe erwe te skenk aan die Gereformeerde Kerk vir 'n pastorie en 'n kerkgebou en verder is die hoop uitgespreek dat daar spoedig 'n gemeente gestig sou word. Toe sake reeds sover gevorder het, kon die kerkraad dit nie meer keer nie en toe die lidmate in daardie buurt ook om afstigting gevra het, het die kerkraad daartoe ingestem, sodat die nuwe gemeente van Venterstad op 16 Junie 1875 gestig is.


Die Timoeriede (Persies: تیموریان) was ’n Turks-Mongoolse, Persiese Moslemdinastie wat oor ’n ryk regeer het wat bestaan het uit die hedendaagse Iran, Kaukasus, Mesopotamië, Afganistan, ’n groot deel van Sentraal-Asië en dele van Pakistan, Sirië, Indië en Anatolië. Die dinastie is tussen 1370 en 1405 gestig deur die krygsheer Timoer (ook bekend as Tamerlane). Die Timoeriede het die grootste deel van Persië in 1467 aan die Ak Koyunlu afgestaan, maar lede van die dinastie het daarna oor kleiner state regeer, soms bekend as die Timoeridiese emirate, in Sentraal-Asië en dele van Indië. In die 16de eeu het Babur, ’n Timoeridiese prins van Ferghana (die huidige Oezbekistan), Kabulistan (die hedendaagse Afganistan) binnegeval en ’n klein koninkryk daar gestig, en 20 jaar later het hy Indië van daar af binnegeval om die Mogolryk te stig. Maria Subtelny, "Timurids in Transition", BRILL; geïllustreerde uitgawe (2007-09-30). ble. 40 & 41 B.F. Manz, "Tīmūr Lang", in Encyclopaedia of Islam, aanlynweergawe, 2006 Wikimedia Commons het meer media in die kategorie Timoeriede.


Christa Jonker-Jordaan (26 September 1956 - 18 Mei 2011) was 'n Afrikaanse skrywer en is in Bloemfontein gebore. Sy was getroud Prof. Gerrit Jordaan, wat verbonde is aan die Sentrale Universiteit vir Tegnologie, Vrystaat. Hulle het vier kinders: twee seuns en twee dogters. Daar is ook twee kleindogters. Haar eerste tienerboek, Lyf, het in 2008 die ATKV-Woordveertjieprys verower. Lys van Afrikaanse skrywers http://www.storiewerf.co.za/cv's/cv_christajordaan.htm http://bookslive.co.za/blog/2011/05/19/christa-jonker-jordaan-skrywer-van-chilli-lipstiek-sterf-in-motorongeluk/


Geely (amptelik Zhejiang Geely Holding Group Co., Ltd) is 'n Chinese motorvervaardigingsmaatskappy met sy hoofkwartier in Binjiang-distrik, Hangzhou, China. Sy vernaamste produkte is motors, motorfietse, enjins en ratkaste. Dit verkoop passasiersmotors onder twee handelsname: Geely en Volvo.Geely Automobile Holdings Ltd (Chinees: 吉利 汽车; pinyin: jili Qìchē) (SEHK: 0175), 'n filiaal van Geely, is gelys op die Hongkongse aandelebeurs. Geely (Tradisionele Chinees: 吉利; Vereenvoudigde Chinees: 吉利; pinyin: Jílì) beteken "luisterryk" of "gelukkig" in Chinees. Li Shufu het Geely in 1986 gestig as 'n yskasvervaardiger met geld wat hy by sy familie geleen het. Hy het die maatskappy in 'n sukses omskep wat goedkoop produkte aan Chinese verbruikers verkoop het. Na die aankoop van 'n mislukte staatsmaatskappy, het Geely begin om motorfietse in die middel-1990's te vervaardig. Die maatskappy het met die vervaardiging van klein vragmotors begin in 1998, en 'n jaar later het die maatskappy staatsgoedkeuring ontvang om motors te vervaardig. Motorproduksie het in 2002 begin.


Die Nissan Rogue is 'n mediumgrootte oorkruis SNV wat sy debuut in Oktober 2007 gemaak het vir die 2008-modeljaar, en deur die Japannese motormaatskappy Nissan vervaardig word. Dit is die Noord-Amerikaanse weergawe van die Europees-ontwerpte Nissan Qashqai, bekend as die Dualis in Japan en Australië. Die Rogue het sy debuut op 7 Januarie 2007 by die Noord-Amerikaanse Internasionale Motorskou in Detroit gemaak. Dit vervang die Nissan X-Trail in Kanada as Nissan se intreevlak-SNV en die bak-op-raam Nissan Xterra in Meksiko omrede die Smirna-aanleg kapasiteit vir die 2009 Suzuki Equator moes opbou. Die Xterra word steeds verkoop in die Verenigde State en Kanada nadat dit onttrek is van die Meksikaanse mark na die 2008-modeljaar. 'n Heelnuwe weergawe van die X-Trail, wie se platform die Rogue deel, is in Europa, Meksiko en elders geloods, maar daar is geen planne om dit in die VSA en Kanada te bemark nie. Die Rogue word aangedryf deur 'n 127 kW (170 pk) 2.5 L viersilinder QR25DE enjin, gekoppel aan 'n standaard palwissel outomatiese ratkas, en kom standaardtoegerus met voorwielaandrywing.


Tulsa (uitgespreek /ˈtʌlsə/) is die tweede grootste stad in die Amerikaanse deelstaat Oklahoma. In 2010 het die stad 'n bevolking van 391 906 gehad: 62,6% wit, 15,6% swart of Afro-Amerikaans, 5,3% Amerikaanse inboorlinge, 2,3% Asiaties en 5,9% van twee of meer rasse. Spaans-Amerikaners of Latyns-Amerikaners van enige ras het 14,1% van die bevolking uitgemaak. "FactFinder.census.gov". Geargiveer vanaf die oorspronklike op 12 Februarie 2020. Besoek op 25 Januarie 2015. Hierdie artikel is ’n saadjie. Voel vry om Wikipedia te help deur dit uit te brei.


Die Suzuki Grand Vitara is 'n kompakte SNV wat sedert 1999 deur die Japannese motorvervaardiger Suzuki vervaardig word. Die eerste-geslag Grand Vitara was 'n effens groter, duurder en kragtiger weergawe van die Suzuki Vitara 4-deur. Dit is opgekikker in 2002 en weer in 2004. 'n Hernoemde weergawe is deur General Motors in Noord-Amerika verkoop as die Chevrolet Tracker.. Die Tracker is verkoop in Latyns-Amerika, maar in Meksiko as die Chevrolet Grand Vitara. In Meksiko is die Grand Vitara en Tracker verskillende voertuie, verkoop deur Suzuki en Chevrolet onderskeidelik. In Chili, is die 5-deur Grand Vitara bekend as Grand Nomade. Sedert 2003 is die kleiner Suzuki Vitara onttrek uit die Noord-Amerikaanse mark. Verkope was maar swak, met net 4860 in die VSA verkoop in 2004, maar beter in Kanada. Alle Noord-Amerikaanse Vitaras word by CAMI Automotive in Ingersoll, Ontario gebou, terwyl die Noord-Amerikaanse Grand Vitaras in Japan gebou word as die Suzuki Escudo. Die 2006-model het 'n strukturele herontwerp ondergaan met 'n nuwe leerraamonderstel, geïntegreer in 'n eenheidsbakkonstruksie. In Indië word die Grand Vitara verkoop deur Suzuki se Indiese filiaal, Maruti Suzuki.


Die dram (Armeens: Դրամ) is seder 27 November 1993 die geldeenheid van Armenië, toe dit die Russiese roebel vervang het. Dit word opgedeel in 100 loema (լումա). Die amptelike ISO-kode is AMD en die valutateken is ֏. Ekonomie van Armenië Azerbeidjanse manat Georgiese lari (en) (de) Die bankbiljette van Armenië Hierdie artikel is ’n saadjie. Voel vry om Wikipedia te help deur dit uit te brei.


Die Bybelmonument in Grahamstad herdenk die goeie verhoudinge wat daar geheers het tussen die Britse setlaars en die grensboere. In April 1837 het 'n geselskap Voortrekkers onder Jacobus Uys op 'n uitspanning by Grahamstad oorgestaan op pad om die Kaapkolonie te verlaat. 'n Groep van 100 Engelssprekende inwoners onder leiding van W.R. Thompson en Thomas Philipps het die trekkers daar besoek en 'n Nederlandse Bybel as afskeidsgeskenk aan hulle oorhandig. Die monument staan op die plek van die destydse uitspanning en bestaan uit twee klipmure in die vorm van 'n regopstaande geopende Bybel. En die geopende teks wys in die trekrigting. Leonard William Thornton-White was die argitek. Ivan Mitford-Barberton was verantwoordelik vir die beeldhouwerk op die twee bronsplate. Op een plaat is die drie Setlaarleiers uitgebeeld en op die ander staan Uys, sy vrou en hul seun Piet. Hierdie monument is op 17 Desember 1962 onthul deur staatspresident C.R. Swart. Dr. D. Dugmore van die Metodiste kerk en dr. A.J. van der Merwe van die N.G. kerk het ook by die geleentheid opgetree. Die monument lê in Strowanweg, aan die noordwestekant van die stad.


Shanghai Hongqiao Internasionale Lughawe (IATA-kode: SHA, ICAO: ZSSS) (Chinees: 上海 虹桥 国际 机场) is die belangrikste binnelandse lughawe wat Shanghai bedien, met beperkte internasionale vlugte. Dit is geleë naby die dorp van Hongqiao in Changning-distrik, 13 kilometer wes van die stadsentrum, maar nader aan die stad as Pudong, Sjanghai se belangrikste internasionale lughawe. Hongqiao Lughawe is 'n middelpunt vir China Eastern Airlines, Shanghai Airlines, Juneyao Airlines en Spring Airlines. In 2014 het Hongqiao Lughawe 37,960,200 passasiers hanteer, 'n toename van 21.3% teenoor 2011, wat dit die vierde besigste lughawe op die vasteland van China en die 21-besigste in die wêreld maak. Die lughawe was ook China se vyfde besigste lughawe in terme van die vragverkeer en die sewende besigste volgens lugbewegings. Teen die einde van 2011 het 22 rederye passasiervlugte onderneem na 82 geskeduleerde bestemmings na en van Hongqiao Lughawe. Shanghai Lughaweowerheid ACI releases World Airport Traffic Report 2010 "zh:民航局与上海市人民政府在沪签战略合作协议" (in Chinees en as u dit kan lees). Carnoc. 6 April 2012. Geargiveer vanaf die oorspronklike op 13 Junie 2018.AS1-onderhoud: onerkende taal (link)


Die manat is seder 15 Augustus 1992 die geldeenheid van Azerbeidjan, toe dit die Russiese roebel vervang het. Dit word opgedeel in 100 qəpik. Die amptelike ISO-kode is AZN en die valutateken is . Ekonomie van Azerbeidjan Armeense dram Georgiese lari (en) (de) (fr) Bankbiljetten van Azerbeidjan Hierdie artikel is ’n saadjie. Voel vry om Wikipedia te help deur dit uit te brei.


Die Range Rover is 'n groot luukse vierwielaangedrewe sportnutsvoertuig (SNV) wat deur die Britse motorvervaardiger Land Rover, 'n filiaal van Jaguar Land Rover, gebou word. Die modelreeks, wat sedert 1970 op die mark is, is nou in sy vierde geslag. Land Rover het die Range Rover vlagskip-modellyn uitgebrei met twee heelverskillende ontwerpe: die Range Rover Evoque en die Range Rover Sport wat hul kernstilering, merkidentiteit en verrigtingvermoë van die huidige Range Rovermodel aflei. "Range Rover Mk4". Auto Express. Besoek op 1 Januarie 2013. "Range_Specifications". Land Rover. Geargiveer vanaf die oorspronklike op 1 Oktober 2012. Besoek op 28 Mei 2015. Inligting oor Range Rover-model 2022, vyfde generasie


Elizabeth Salt (née Covare) was die held van die Kaapse grensoorloë. Tydens die Vyfde Grensoorlog het 'n mag van tussen 6 000 en 10 000 Xhosa-krygers onder Makana tydens die Slag van Egazini (ook bekend as die Geveg om Grahamstad) helder oordag op 22 April 1819 die dorpie Grahamstad beleër. Die Britse troepemag van nagenoeg 350 man onder kol. Thomas Willshire se ammunisie was gou gedaan. Volgens oorlewering het 'n vrou van een van die soldate, Elizabeth Salt, wapens en ammunisie so vermom asof sy 'n babetjie by haar dra. Aangesien die Xhosa-krygers 'n groot respek vir 'n vrou en 'n kindjie gehad het, het hulle haar laat deurgaan na die Engelse soldate. Na 'n geveg van 'n uur het 'n 1 000 Xhosas gesneuwel teenoor 2 Britse soldate en 3 gewondes. Salt is op 22 Augustus 1785 in Frankryk gebore. Sy het later met die Britse soldaat, sersant Salt, in die huwelik getree. Sy was ongeveer vier en dertig jaar oud toe sy haar kordaatstuk verrig het. Sy is in 1850 op haar verjaarsdag oorlede.


Klas 34 is 'n tipe diesellokomotief - tegnies 'n diesel-elektriese lokomotief - wat deur die Suid-Afrikaanse Spoorweë gebruik is. Hierdie lokomotief is 'n voorsetting van die Co-Co (twee drie-as draaistelle met 'n elektriese motor elk per as) hooflynontwerp. Die 34-200 reeks is deur Electromotive Division of General Motors verskaf in 1971 en 1972. Die 34-200 reeks is in sy geheel ingevoer terwyl die ander reekse in Suid-Afrika vervaardig is. Die vervaardiger se nommer is GT26MC. Hulle is toegerus met 'n tweeslag-V16-turboaangedrewe, na-verkoelde dieselenjin wat 'n wisselstroomaltenator aandryf. Die wisselstroom word beheer deur elektroniese toerusting wat die ses traksiemotors, wat op die aste geïnstalleer is, aandryf. No. 34-226 in Spoornetoranje kleurskema, Vryheidwerf, KwaZulu-Natal, 16 Augustus 2007 No. 34-209 met NLPI LOG embleme te Koedoespoort, Pretoria, 30 September 2009 Paxton, Leith & Bourne, David. Locomotives of the South African Railways. Struik. ISBN 0 86977 211 2 Wikimedia Commons het meer media in die kategorie Suid-Afrikaanse Klas 34-200. Middleton-SA Loco Guide, p.


Die Alfa Romeo Giulia (105-reeks) is 'n sportsedan wat deur die Italiaanse motorvervaardiger Alfa Romeo vervaardig is vanaf 1962 tot 1978. Alfa Romeo was een van die eerste vervaardigers om 'n kragtige enjin in 'n liggewigmotor te pas vir hoofstroomproduksie. Die Giulia weeg net oor die 1000 kg en was toegerus met 'n ligte allooi dubbelbonokas inlynviersilinderenjin, soortgelyk aan dié van die vorige Giulietta modelle. Enjingroottes was 'n 1.3-liter (1290 cc) of 1.6-liter (1570 cc). Verskillende konfigurasies van vergassers en instelling het 'n kraglewering van 55–75 kW voortgebring. Byna alle Giulias het 'n 5-ganghandratkas gehad. Giulias is bekend vir hul lewendige prestasie onder sedans van daardie era, veral oor sy beskeie enjingrootte. Die gewilde Superweergawe met die dubbelvergasser 1.6 liter-enjin het 'n topspoed van 170 km/h en 0–100 km/h-tyd van ongeveer 12 sekondes gehad. Dit was vinniger as baie sportmotors van die laat 1960's en vroeë 1970's. Alle Giulia's het die fabriek verlaat met oorspronklik toegeruste Pirelli Cinturato 165HR14 of 155HR15 bande. Alfa-webwerf "1964 Alfa Romeo Giulia 1300". carfolio.com (in Engels).


Die Volkswagen Beetle, amptelik die Volkswagen Tipe 1, of informeel die Volkswagen Kewer, is 'n tweedeur, vierpassasier, agterenjin ekonomiese motor vervaardig en bemark deur die Duitse motorvervaardiger Volkswagen (VW) van 1938 tot 2003. Die behoefte aan hierdie soort motor en sy funksionele doelwitte, is deur Adolf Hitler, die leier van Nazi-Duitsland, geformuleer, wat 'n goedkoop, eenvoudige motor gesoek het om in massa te produseer vir die nuwe padnetwerk van sy land. Hy het Porsche in 1934 gekontrakteer om dit te ontwerp en te bou volgens sy streng standaarde. Ferdinand Porsche en sy span het tot 1938 geneem om die ontwerp te finaliseer. Dit is een van die eerste agterenjin motors. Met meer as 21 miljoen vervaardig (21 529 464) in 'n lugverkoelde, agterenjin, agterwielopset, is die Beetle die langste en mees-vervaardigde motor van 'n enkele ontwerpplatform ter wêreld. Die Kewer was 'n kombinasie van idees wat deur Ferdinand Porsche saamgevoeg is. Hy is deur Adolf Hitler opdrag gegee om 'n motor vir die mense te maak.


Die vrye wil word meestal gedefinieer as die vermoë van rasionele mense om beheer uit te oefen oor hul dade en besluite. Om die vraag te beantwoord of dié vermoë werklik bestaan, moet gekyk word na die verband tussen vryheid en oorsaaklikheid en moet die deterministiese aard van die natuurwette ondersoek word. Twee uiterste menings word gehuldig in die debat oor die onderwerp: enersyds die metafisiese vrydenkery, wat glo determinisme is verkeerd en dat die vrye wil dus bestaan (of ten minste moontlik is), en andersyds determinisme, waarvolgens handelinge deur buitefaktore bepaal word en die vrye wil dus nie bestaan nie. Die twee menings word as onversoenbaar beskou. Daarbenewens is daar die mening wat bogenoemde idees versoen: dat determinisme dalk wel bestaan, maar dat dit nie die vrye wil uitsluit nie; die twee kan dus naas mekaar bestaan. Die vraag na die bestaan van die vrye wil is ’n klassieke een in die filosofie van die gees. In ’n breër sin het dit ook teologiese, etiese en wetenskaplike implikasies. Op godsdienstige vlak kan vrye wil byvoorbeeld impliseer ’n almagtige godheid oefen geen mag uit oor die wil en keuses van die mens nie.


Die Mercedes-Benz A-klas is 'n kompakte motorvoertuig wat deur die Duitse motorvervaardiger Mercedes-Benz vervaardig word sedert 1997. Die eerste geslag (W168) is in 1997 vrygestel, die tweedegeslagmodel (W169) verskyn teen laat-2004, en die derdegeslagmodel (W176) is in 2012 vrygestel. Oorspronklik was dit slegs as 'n vyfdeurluikrug beskikbaar in 1997, die tweede geslag W169 is 'n driedeurluikrug wat ses duim laer as die vyfdeur sit. In die markte waarin die A-klas verkoop word, verteenwoordig dit die intreevlakmodel Mercedes-Benz. Dit is met 68 cm gerek sedert die oorspronklike model, en die 2012-model is nou langer as die eerste geslag B-klas. W168 (1ste geslag) W169 (2de geslag) W176 (3de geslag) W177 (4de geslag) "Kecskemét, Mercedes-Benz Werk" (in Duits). Daimler. 26 September 2010. Geargiveer vanaf die oorspronklike op 2 Oktober 2011. Besoek op 26 September 2010. "Valmet Automotive to manufacture the new Mercedes Benz A-Class in Finland" (in Engels). Valmet Automotive. Geargiveer vanaf die oorspronklike op 24 September 2017. Besoek op 24 Julie 2012.


Ds. Willem Johannes de Klerk (Burgersdorp, 23 Oktober 1875 – Primrose-Oos, Germiston, 21 September 1943) was ’n Gereformeerde predikant en opvoedkundige, die vader van oudmin. Jan de Klerk en die grootvader van oudpres. F.W. de Klerk en die predikant, koerantredakteur en politieke raadgewer dr. Willem de Klerk, asook die skoonvader van adv. J.G. Strijdom (Susan Strijdom was ds. De Klerk se dogter), 'n gewese eerste minister van Suid-Afrika. Hy word beskryf as ’n vurige Afrikaner. Hy was van 1919 tot 1927 die eerste registrateur van die Potchefstroomse Universiteitskollege en het ’n prominente rol in die totstandkoming en opbou daarvan gespeel. Willem Johannes de Klerk was die seun van Barend Jacobus de Klerk (Cradock, 25 Maart 1826 – distrik Albert, 22 Desember 1888) en sy tweede vrou, Maria Jacoba Grobler. B.J. se Klerk se eerste vrou is oorlede waarna hy op 17 Maart 1873 op Burgersdorp in die huwelik bevestig is. Hy was 46 en sy bruid 17 jaar oud. Ds. De Klerk se oupa Johannes Cornelis de Klerk is in 1791 in Le Coteau, Frankryk, gebore en oorlede op 3 November 1878 op Burgersdorp.


Die Gereformeerde kerk Bethal is 'n gemeente van die Gereformeerde Kerke in Suid-Afrika met sy setel op die dorp Bethal in die provinsie Mpumalanga. Bethal is die tweede oudste gemeente in die klassis naas Piet Retief, wat in 1875 gestig is, 15 jaar voor Bethal. Met 'n totaal van 205 belydende en dooplidmate in 2014, wat Bethal die tweede grootste gemeente in die klassis naas Secunda met 'n totaal van 840. Die kerkgebou is geleë op die hoek van Sibitso Sibayoni- en Wockestraat en in 2014 was die leraar dr. Fanie Swanepoel. Die gemeente sluit ook Davel en Morgenzon in. Die plaaslike NG gemeente is op 25 April 1889 gestig en die Gereformeerde gemeente die jaar daarna. Die plaaslike gemeente van die Nederduitsch Hervormde Kerk het eers op 25 Mei 1918 aan die beurt gekom. Ná die Tweede Vryheidsoorlog het die gemeente eise by die Imperiale regering ingedien vir die ruïnering van die kerk en pastorie deur die Engelse soldate. As vergoeding het die gemeente £400 ontvang. Ná die Driejarige Oorlog was ds. J.A. van Rooy Bethal se konsulent en ná hom ds. Petrus Postma, predikant van Pretoria van 1882 tot 1904.


Zoboomafoo is 'n Amerikaanse / Kanadese televisiereeks wat deur Chris en Martin Kratt vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Anna Sophia de Klerk (gebore Coetsee, Middelburg, Oos-Kaap, 21 Januarie 1891 - 12 Februarie 1962) was die derde eggenote van ds. Willem Johannes de Klerk en stiefmoeder van oudmin. Jan de Klerk, wie se seuns oudpres. F.W. de Klerk en dr. Wimpie de Klerk was. Anna Coetsee was die dogter van Johannes Jacobus Coetsee en Magaretha Jacoba Coetsee (gebore Kruger) van die plaas Brandvlei, distrik Middelburg. Haar eerste eggenoot, mnr. Van der Linde, van Bloemfontein is jonk oorlede. Twee kinders is uit dié huwelik gebore. Op 6 Augustus 1920 het sy in die huwelik getree met ds. Willem Johannes de Klerk, destyds predikant van Potchefstroom, later van Johannesburg. Anna Sophia de Klerk het as predikantsvrou haar volle gewig ingegooi saam met haar eggenoot om die veeleisende werk as pastoriepaar te volvoer. Mev. De Klerk het dan ook as voorsitster van die Sustersvereniging op die volgende plekke opgetree: Potchefstroom en Johannesburg waar sy vyf takke gedien het, waarvan drie hulle ontstaan aan haar te danke het. Die verenigings waaraan sy aktief deelgeneem het was Potchefstroom, Turffontein, Fordsburg, Brixton, Newlands en Delarey.


Johanna Alida Postma (gebore Coetsee, plaas Bakenkop, distrik Middelburg, Kaap, 20 Junie 1879 - 30 April 1929) was die eerste vrou van ds. Dirk Postma, van 1906 tot 1940 predikant van die Gereformeerde kerk Burgersdorp. Johanna was die dogter van J.J.A. (Adriaan) Coetsee en Anna Johanna Martha (née Coetsee), stigters van die Gereformeerde kerk Middelburg, Kaap op 1 Desember 1860, en familie van broer Coetsee van Roosterhoek, die plaas waarop die eerste gemeente van die Gereformeerde Kerk in Kaapland (Gereformeerde kerk Burgersdorp) herstig is in die distrik Burgersdorp. Johanna se moeder het die stigting van die Gereformeerde kerk Burgersdorp, op 21 Januarie 1860 as negejarige kind meegemaak. Haar vader, H.S. Coetsee, se naam verskyn die eerste op die lys van stigters. Haar suster, Magrieta, was die eggenote van prof. Ferdinand Postma, eerste rektor van die PUK. Prof. Postma se suster Kitty was getroud met die eerste hoof van die Potchefstroom Gimnasium, Ad Coetsee, ook 'n boorling van Middelburg. Alida is gebore op die plaas Brandvlei waar haar stoere en vrome ouers geboer het.


Prof. Jacobus Albertus du Plessis (Rustenburg, 23 Oktober 1873 – Potchefstroom, 28 Februarie 1935) was ’n Gereformeerde hoogleraar in teologie en predikant in twee gemeentes, Reddersburg en Pretoria. Du Plessis was die seun van ds. Lodewicus Johannes du Plessis en sy vrou, Martha Gerbrechta Smit, en 'n kleinseun van I.D. du Plessis en sy vrou, Hester Venter, stigters van die Gereformeerde kerk Colesberg op hul plaas Hamelfontein. Sy broer Dirk het ook 'n Gereformeerde predikant geword. Jacobus matrikuleer op Colesberg, waar sy vader predikant was van 1880 tot 1894, en studeer in die Literariese Departement van die Teologiese Skool van die Gereformeerde Kerk op Burgersdorp. In 1895 behaal hy die B.A.-graad van die Universiteit van die Kaap die Goeie Hoop en die jaar daarop word hy professor litterarum aan die Teologiese Skool en dien in dié hoedanigheid tot 1902 toe hy die kandidaateksamen aflê. Tydens die Tweede Anglo-Boereoorlog (1899–1902) was hy veldprediker en ambulansverpleger by die Boerekommando’s. Ná sy ampstyd in Burgersdorp is Du Plessis op 18 Desember 1903 as predikant van die Gereformeerde kerk Reddersburg bevestig waar hy gedien het tot Julie 1914.


Die Gereformeerde kerk Vanderbijlpark was sedert sy stigting in 1951 die moedergemeente van die Gereformeerde Kerke in Suid-Afrika op die nywerheidsdorp Vanderbijlpark in die Vaaldriehoek. In 2000 het die gemeente saamgesmelt met Vanderbijlpark-Noord (gestig in 1988) as Vanderbijl, wat op 24 Mei 2009 met Vanderbijlpark-Oos (1974) en Vanderbijlpark-Suid (1962) saamgesmelt het as Vanderbijlpark-Trinitas, ’n naam wat deels dui op die drie samestellende dele en op die Drie-enige God. Dis voorgestel deur Pieter en Maureen van Helden, waaroor die gemeente toe gestem het. Dié gemeente het in 2014 715 belydende en 166 dooplidmate gehad, vergeleke met sy samestellende dele se 1 132 belydende en 432 dooplidmate in 2002. In 2015 was dit onderskeidelik 693 en 159. Die kerkraad van die Gereformeerde kerk Vereeniging het nie alleen te doen gehad met sy eie kerklike sake nie, maar moes ook in die wyd ontwikkelende gebied waaroor die gemeente verspreid gelê het, sy oog in die seil hou vir toekomstige uitbreiding van die kerk, en voordat grond en erwe te duur word deur spekulasie, moes hulle probeer om geskikte terreine te verkry vir kerkdoeleindes.


Aglaonema is ’n genus blomplante in die aronskelkfamilie, Araceae. Daar is omtrent 50 soorte en hulle is inheems aan tropiese en subtropiese gebiede in Asië en Nieu-Guinee. Hulle is in Engels ook bekend as Chinese evergreens. Aglaonemas is immergroen, meerjarige kruieplante met stamme wat regop groei of kruip. Stamme wat grondlangs groei, kan by die nodusse uitloop. Daar is gewoonlik ’n kroon van wye blaarskywe wat in wilde spesies dikwels onreëlmatig silwer en groen gekleur is. Die eenslagtige blomme word in ’n blomskede gedra, met ’n kort sone van vroulike blomme naby die basis en ’n breër sone manlike blomme nader aan die punt. Die vrug is ’n vlesige bessie wat rooi word as dit ryp is. Aglaonemas word al eeue lank in Asië gegroei as ’n ornamentele plant wat geluk bring. Hulle is in 1885 aan die westerse wêreld bekend gestel. Hulle het nie baie lig nodig nie en is gewilde huisplante. Daar is deesdae verskeie kultivars. Voortplanting geskied deur verdeling en steggies. Die plant het nat grond nodig en hoewel sommige kultivars ’n bietjie kunsmis nodig het, kan hulle maklik beskadig word met te veel.


Die NG gemeente Wespoort is in ’n gemeente van die Nederduitse Gereformeerde Kerk met sy middelpunt in die Pretoriase voorstad Danville, hoewel die gemeente ’n veel groter gebied beslaan ná die inlywing van die gemeentes Pretoria-Wes (gestig in 1925), Ebenhaeser (1951), Kwaggasrand (1974) en Pretoria-Polisiekollege (1963). In 1985 het dié vyf samestellende dele altesaam 3 736 belydende lidmate en 850 studente-lidmate gehad. Dertig jaar later, in 2015, was Wespoort se belydendelidmaattal 1 300. Onder bokseile, in 'n hoek van die skoolgrond, het die stigtingsvergadering op 22 Januarie 1949 saamgekom om die gemeente van die moedergemeente, Quaggapoort, af te stig. Ons gemeentelike feesalbum skryf nagenoeg drie jaar later: “Dit was werklik in ieder opsig 'n daad van geloof. 'n Betreklik klein getal huisgesinne moes sonder enige kapitale bate of hulp van enige andere gemeente die eerste fondament grawe en die eerste stene aandra. Maar, soos in die dae van Nehemia, was die hart van die volk gewillig om te bou.


Darlington is 'n verdronke dorpie in die Oos-Kaap. Dit het in die 1920's verdwyn nadat die Darlingtondam in die Sondagsrivier gebou is. Die dorpie was aan die R400-pad, die Sondagsriver en effens ten ooste van Waterford geleë. Hierdie gehug het geen kerk of polisiekantoor gehad nie, maar wel 'n smitswinkel en 'n skool. In 1880 is daar 'n poskantoor geopen, maar toe die dam gebou is, is die poskantoor verskuif na die plaas De Toekomst. Darlington het selfs twee keer 'n plaaslike dokter gehad. Een was die bekende Suidpoolreisiger dr. Reginald Koettlitz. Logie, Bartle: Sundays – tales from a winding river. Port Elizabeth: Bluecliff, 2011. ISBN 978-0-9870017-2-6 Koördinate: 33°12′22″S 25°8′1″O / 33.20611°S 25.13361°O / -33.20611; 25.13361


Kroonblare is aangepaste blare wat die voortplantingsdele van blomme omring. Hulle het dikwels helder kleure of buitengewone vorms om insekte te lok. Al die kroonblare van ’n blom word saam die blomkroon genoem. Daar is gewoonlik ook ’n ander stel blare, bekend as kelkblare, wat saam die blomkelk vorm. Die blomkroon en blomkelk vorm saam die blomdek. Wanneer die kroon- en kelkblare moeilik van mekaar onderskei kan word, word dit saam die blomdekblare genoem. Voorbeelde van plante waar van blomdekblare gepraat word, is genera soos Aloe en Tulipa. In teenstelling daarmee het genera soos Rosa en Phaseolus kroon- en kelkblare wat goed onderskeibaar is. Kroonblare het verskeie funksies en doele, wat afhang van die soort plant. In die algemeen beskerm hulle sommige dele van die blom en trek insekte (wat behulpsaam is met bestuiwing van die plant) aan of stoot hulle af. Die kroonblare kan verskillende reuke afgee om gewenste insekte te lok en ongewensde insekte af te stoot. Sommige kroonblare en blomme kan ook reuke naboots, soos dié van verrottende vleis, om insekte te lok. Verskeie kleureienskappe kan deur kroonblare aangeneem word om insekte te lok wat nie ’n goeie reuksin het nie.


Germanwings 9525 (4U9525/GWI18G) was 'n geskeduleerde internasionale passasiersvlug vanaf Barcelona–El Prat-lughawe in Spanje op pad na Düsseldorf in Duitsland, wat deur Germanwings, 'n lae-koste lugredery besit deur Lufthansa, onderneem is. Op 24 Maart 2015 het die vliegtuig, 'n Airbus A320-200, 100 kilometer (62 myl) noordwes van Nice, in die Franse Alpe, neergestort nadat 'n konstante daling begin het een minuut na die laaste roetinekontak met lugverkeerbeheer en kort ná die vliegtuig sy kruishoogte bereik het. Al 144 passasiers en ses bemanningslede is in die ongeluk dood. Die bevelvoerder, die 34-jaar-oue Kaptein Patrick Sondenheimer, was 'n ervare vlieënier met 10 jaar en 6 000 vlugure agter sy naam. Die onderkaptein was die 27-jaar-oue Eerste Offisier Andreas Lubitz. Die ongeluk is doelbewus veroorsaak deur die mede-vlieënier, Andreas Lubitz, wat voorheen behandel is vir selfmoordneigings en deur sy dokter as "ongeskik vir werk" verklaar is. Lubitz het hierdie inligting weerhou van sy werkgewer en vir diens aangemeld. Tydens die vlug het hy die vlieënier uit die kajuit gesluit voor hy 'n skerp daling van die vliegtuig gëinisieer het totdat dit eindelik teen 'n berg vasgevlieg het.


Yorktown is 'n klein dorpie in deelstaat Virginië. Die dorpie het bekend geraak toe genl. Cornwallis hier aan die Koloniale Magte oorgegee en 'n einde aan die Amerikaanse Rewolusionêre Oorlog gebring het. Hierdie artikel is ’n saadjie. Voel vry om Wikipedia te help deur dit uit te brei.


Hierdie bladsy bevat wigskrif. Sonder die regte lettertipe sal jy blokkies of snaakse tekens sien. Jy kan die regte lettertipe hier kry. Enki (uitspraak: ˈɛŋki; Sumeries: dEN.KI(G), 𒀭𒂗𒆠) was ’n Sumeriese godheid wat later in die Akkadiese en Babiloniese mitologie as Ea bekend was. Hy was aanvanklik die beskermgod van die stad Eridoe, maar sy kultus het later deur Mesopotamië en na die Kanaäniete, Hetiete en Horiete versprei. Hy was die god van kunsvlyt, ondeundheid, water, wysheid en towerkrag. Hy is verbind met die suidelike streek van die uitspansel, waar die sterrebeelde die "sterre van Ea" genoem is, maar ook met die sterrebeeld AŠ-IKU, "die Veld" (Vierkant van Pegasus). Die planeet Mercurius, wat met die Babiloniese Naboe verbind is, is in die Sumeriese tydperk met Enki verbind. Talle mites oor Enki is al ontdek wat strek van Suid-Irak tot die kus van die Levant. Hy word genoem in die vroegste wigskrifinskripsies in die streek en was prominent van die derde millennium v.C. tot in die Hellenistiese tydperk.


Die Nevers Magny-Cours-renbaan (Circuit de Nevers Magny-Cours) is 'n motorrenbaan in Frankryk, naby die dorpe Magny-Cours en Nevers. Dit is welbekend omrede dit die Formule Een Franse Grand Prix gehuisves het van 1991 tot 2008. Hierdie artikel is ’n saadjie. Voel vry om Wikipedia te help deur dit uit te brei.


Die Tswana Wikipedia is die Tswana-weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die 294ste grootste Wikipedia-projek. Die Wikipedia het tans 2 838 bladsye, waarvan 722 artikels is. Dit het 8 825 geregistreerde gebruikers, van wie 21 as aktief gereken word. Hierdie gebruikers het altesaam 24 915 wysigings aangebring en 0 lêers opgelaai. Afrikaanse Wikipedia Joroeba Wikipedia Malgassiese Wikipedia Noord-Sotho Wikipedia Somaliese Wikipedia Suid-Sotho Wikipedia Swahili Wikipedia Swazi Wikipedia Tsonga Wikipedia Venda Wikipedia Xhosa Wikipedia Zoeloe Wikipedia Lys van Wikipedia-tale Die tuisblad van die Tswana Wikipedia


Die Toyota Belta, ook bekend as Toyota Yaris in Noord-Amerika, Australië en Suid-Afrika, is 'n gesinsmotor wat deur die Japannese motorvervaardiger Toyota vervaardig word. "Affiliates (Toyota wholly owned subsidiaries) - Toyota Motor East Japan, Inc" (in Engels). Toyota Motor Corporation. 2012. Geargiveer vanaf die oorspronklike op 28 Oktober 2019. Besoek op 21 Julie 2014. Hierdie artikel is ’n saadjie. Voel vry om Wikipedia te help deur dit uit te brei.


Kanana is klein nedersetting in Maruleng Plaaslike Munisipaliteit onder Mopani-distriksmunisipaliteit in Limpopoprovinsie van Suid-Afrika. "Hoofplek Kanana". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die NG gemeente Louis Trichardt is die moedergemeente van die Nederduitse Gereformeerde Kerk op die dorp Louis Trichardt, in die Limpopoprovinsie. Die dorp lê aan die voet van die skilderagtige Soutpansberg. Hier het die trek van Louis Tregardt, wat die Kaapkolonie in 1836 verlaat het, 'n paar jaar vertoef voordat die rampspoedige reis verder voortgesit is. Hier het die Voortrekkerdorpie onder leiding van genl. Andries Potgieter in 1848 tot stand gekom en is dit ná sy dood, in 1852, deur genl. Stephanus Schoeman verder opgebou. In 1867 moes hierdie florerende voorpos in die Trekkersgeskiedenis voor die aanvalle van die Vendas ontruim word. Schoemansdal het verdwyn. Die gevreesde geelkoors en malaria het hul slagoffers in tientalle neergeslaan. Twee grafte kon uitgeken word en daarop is die stene ter gedagtenis van genl. Potgieter en wyle mev. ds. Van Warmelo aangebring. Voor die koms van die leraar, ds. N.J. van Warmelo, het die Voortrekkers hier ook van di. Andrew Murray en H.J. Neethling besoek ontvang. Hier aan die Soutpansberg is die eerste buitelandse sendingwerk van die Kaapse Kerk in 1862 deur Alexander MacKidd begin. In 1865 is hy oorlede, pas nadat eerw.


Rotterdam, Limpopo is 'n nedersetting in die sentraal-ooste van die Limpopoprovinsie, Suid-Afrika. Dit val onder die beheer van die Groter Letaba Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Rotterdam". Sensus 2011.


Turkey is 'n nedersetting in die ooste van die Limpopoprovinsie, Suid-Afrika. Dit val onder die beheer van die Maruleng Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Turkey". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Ga-Molepo is 'n nedersetting in die Polokwane Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika "Hoofplek Ga-Molepo". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


De Villiersdale is 'n dorp in die Blouberg Munisipaliteit van Capricorn-distrik in Suid-Afrika. Lys van dorpe in Suid-Afrika "Hoofplek De Villiersdale". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Koraalsee-eilande-gebied (Engels: Coral Sea Islands Territory) is 'n meestal onbewoonde eksterne gebied van Australië, wat uit die Koraalsee-eilande bestaan. Hulle is in die Koraalsee net noordoos van die Australiese deelstaat Queensland en die Groot Koraalrif geleë. Die gebied het 'n totale oppervlakte van 780 000 km² en is in 1969 gestig. Voor dit is die eilande as deel van die deelstaat Queensland beskou. In 1997 is die Koraalsee-eilande-gebied uitgebrei. (en) "10: External territories". Legal Risk in International Transactions (ALRC Report 80). Australian Law Reform Commission (ALRC), Australian Government. 2006. ISBN 0-642-25487-7. Besoek op 14 April 2014. "Coral Sea Islands". Territories of Australia (in Engels). Department of the Infrastructure and Regional Development, Australian Government. 29 Januarie 2014. Geargiveer vanaf die oorspronklike op 9 April 2020. Besoek op 14 April 2014. Wikimedia Commons het meer media in die kategorie Koraalsee-eilande. (en) Koraalsee-eilande Geargiveer 6 Desember 2010 op Wayback Machine by die Central Intelligence Agency se The World Factbook Hierdie artikel is ’n saadjie. Voel vry om Wikipedia te help deur dit uit te brei.


Die Bertone Nuccio is 'n konsepmotor ontwerp deur Bertone om die maatskappy se 100ste bestaansjaar te vier. Dit is by die Internasionale Geneefse Motorskou van 2012 bekend gestel. Die 2-deur Nuccio is ontwerp deur Michael Robinson, Bertone se ontwerpdirekteur, en word aangedryf deur 'n middel-geplaasde V8-enjin. Die motor is genoem na Nuccio Bertone, die seun van die stigter van Bertone, Giovanni Bertone. Hierdie artikel is ’n saadjie. Voel vry om Wikipedia te help deur dit uit te brei.


Thaba Phatswa is 'n klein nedersetting in die Suidoos-Vrystaat, Suid-Afrika, ongeveer 30 km suidoos van Thaba Nchu en 22 km noord van Hobhouse. Die nedersetting lê teenaan die Leeurivier en aan die voet van die Malutiberge, naby die grens tussen die Vrystaat en Lesotho. Die dorpie huisves oorwegend (76%) Kleurlinge. "Hoofplek Thaba Phatswa". Sensus 2011.


Ds. Willem Adolf Landman (3 November 1909 – 27 Augustus 1986) was ’n predikant in die Nederduitse Gereformeerde Kerk wat veral onthou word vir die standpunt wat hy reeds in die 1960’s teen apartheid ingeneem het. So was hy byvoorbeeld met die Cottesloe-kerkeberaad einde 1960 een van net vier stemme in die NG Kerk se Federale Raad wat ten gunste van die beraad se besluite was. Willie Landman is gebore op die plaas Waaihuewel in die distrik Alexandria. Sy ouers was Johannes Jacobus Nicolaas Landman (28 Maart 1867 - 14 Desember 1935) en Jacoba Margaretha (gebore Potgieter, 15 Augustus 1873 - 14 Desember 1931). Reeds lank voor die Groot Trek was die Landman-familie in die omstreke van Olifantshoek (Alexandria se ou naam) woonagtig. Met die Trek het Karel Pieter Landman aan die hoof van 39 gesinne in Oktober 1837 uit die distrik na Natal getrek. Dié waardige leier, tot wie se nagedagtenis die Karel Landman-gedenkteken op De Kol-rant naby Alexandria opgerig is en wat ds. Landman selfs tydens 'n groot saamtrek op 16 Desember 1939 onthul het. Karel Landman was die broer van Willie Landman se oupagrootjie.


Buffelspruit is 'n dorp in die Ehlanzeni-distriksmunisipaliteit in die Mpumalangaprovinsie van Suid-Afrika. Dit lê 22 km suidoos van Kaapmuiden. Lys van dorpe in Suid-Afrika Subplek Buffelspruit 2001-sensus


Kasouga of Kasuka is 'n gehug aan die Indiese Oseaan in die Oos-Kaapprovinsie van Suid-Afrika. Kasouga is deel van die Ndlambe Plaaslike Munisipaliteit in die Sarah Baartman-distriksmunisipaliteit van die Oos-Kaap. Die nedersetting is sowat 10 km noordoos van Kenton-on-Sea, en lê naby die mond van die Kasukarivier. Die naam is afgelei Khoikhoi en beteken "plek van baie luiperds". Die riviernaam "Kasuka" is weer 'n Xhosa verbuiging van die woord, en het dieselfde betekenis. Lys van dorpe in Suid-Afrika "Hoofplek Kasouga". Sensus 2011. Raper, Peter E. (1987). Dictionary of Southern African Place Names. Internetargief. p. 243. Besoek op 28 Augustus 2013. Hierdie artikel is ’n saadjie. Voel vry om Wikipedia te help deur dit uit te brei.


Tylden is 'n gehuggie in die landelike Oos-Kaap, Suid-Afrika. Dit is vernoem na kaptein G. Tylden van die Royal Engineers wat in 1851 in bevel was 'n veldtog teen die Tamboekiestam. Lys van dorpe in Suid-Afrika "Hoofplek Tylden". Sensus 2011. Rosenthal, Eric. 1967. Ensiklopedie van Suidelike Afrika Hierdie artikel is ’n saadjie. Voel vry om Wikipedia te help deur dit uit te brei.


Kanaän (Noordwes-Semities: knaʿn; Hebreeus: כנען, Knaʿn; Masoreties: כְּנָעַן, Kənā'an) was in die laat 2de millennium v.C. ’n streek in die Antieke Nabye-Ooste. Volgens beskrywings in die Bybel het dit min of meer met die Levant ooreengestem, veral die suidelike dele (Israel en Palestina) waar die vertellings in die Hebreeuse Bybel afspeel. Die land Kanaän van 600 v.C. word in die Bybel veral in Genesis 10 en Numeri 34 beskryf, waar dit strek van Libanon suidwaarts oor Gasa na Egiptespruit en ooswaarts na die Jordaanvallei, insluitend die huidige Israel en Palestina. Voor dié tyd het die ou Kanaän ’n nog groter gebied beslaan, maar presiese beskrywings ontbreek. Die term "Kanaäniete" is die etniese term wat die meeste in die Bybel gebruik word, en hulle word gewoonlik beskryf as ’n volk wat uitgewis is. Baie eeue later is bewys die naam "Kanaäniete" verwys na die volk wat vanaf omstreeks 500 v.C. aan die Antieke Grieke bekend was as die Fenisiërs, en ná die emigrasie van Kanaänitiessprekendes na Kartago is dit ook in die laat antieke tyd deur die Puniërs as ’n naam vir hulself gebruik.


Die Impofudom (ook Mpofudam en Impovudam, voorheen Elandsjagdtdam) verskaf saam met die Churchilldam, die Kougadam, die Loeriedam en die Groendaldam water vir huishoudelike en nywerheidsgebruik aan die stedelike gebied van Gqeberha (Port Elizabeth). Die dam en die Elandsjagt-watersuiweringswerke lê in die Kromrivier in die omgewing van Humansdorp op 34° 5' suid en 24º 41' oos en dus net stroomaf van die Churchilldam. Beide die N2- en R102-paaie loop oor die westelike punt van die dam. Die pad na die damwal is nie besonder geskik vir 'n passasiersmotor nie. Die konstruksie het in 1972 begin en is in 1982 voltooi. In Julie 1983 was die dam, teen alle verwagtinge, binne drie dae vol. Hierdie dam is lank, nou en diep, met verskeie baaie. Die maksimum kapasiteit is 107 miljoen m³ en dan het dit 'n oppervlakte van meer as 6 km², 'n lengte van 25 km en 'n omtrek van 65 km. Die hoogte van die damwal is 75 m en die lengte 800 m. Die Impofudam is Gqeberha se hoofbron van drinkwater.


Die kalamondin (hibriednaam × Citrofortunella microcarpa of × Citrofortunella mitis) is ’n belangrike citrofortunella, wat beteken dit is ’n hibried tussen ’n lid van die genus Citrus (in hierdie geval waarskynlik die mandaryn) en die koemkwat, wat tot die genus Fortunella behoort. Dit word ook soms Citrus mitis genoem. Die kalamondin word gewoonlik gebruik as ’n huisplant eerder as vir sy vrugte, hoewel die vrugte eetbaar is. Die plant word wyd in die Filippyne gekweek, waar dit heeljaar beskikbaar is en gewoonlik in sy onrype groen stadium gesien word. Dit word oranje wanneer dit ryp is. Die vrugte is soms suur en word hoofsaaklik vir kookdoeleindes gebruik. Die plant dra ’n klein sitrusvrug wat gebruik word om smaak aan kos en drankies te gee. Ondanks sy uiterlike voorkoms en geur is die vrug self taamlik suur, maar die skil is soet. Marmelade kan daarvan gemaak word, net soos van ander sitrusvrugte. Die kalamondin is ook ryk aan vitamien C. Die vrug kan heel gevries word en as ysblokkies gebruik word in drankies soos tee, water en skemerkelkies.


Die NG gemeente Reddersburg is die gemeente van die Nederduitse Gereformeerde Kerk op die Vrystaatse dorp Reddersburg. Dis in 1910 gestig as slegs die 47ste gemeente van die Vrystaatse Kerk, 51 jaar nadat die Gereformeerde kerk Reddersburg in 1859 as die eerste gemeente van dié kerkverband in die Vrystaat tot stand gekom het. In 2016 het die gemeente 250 belydende en 80 dooplidmate gehad. Die gemeente is op 27 April 1910 gestig met ds. P. du Toit as konsulent. Op 10 April 1911 is die eerste leraar, naamlik ds. Kriel, hier bevestig, maar reeds op 18 November 1911 het hy na Erasmus vertrek. Die volgende leraar was ds. M.M. du Toit (7 September 1912 tot 20 Maart 1920). Dan volg ds. P. de Waal (1920 tot '25) hom op. Van 19 September 1925 tot 3 November 1927 het ds. P.S.Z. Coetzee as konsulent die gemeentelike werk met ywer en welslae waargeneem, waarna ds. Driessen tot 1931 hier gedien het. Hierna het di. D. de Vos, J.M.C. van den Berg, A. van der Merwe en G.J. Naudé agtereenvolgens die gemeente met groot seën bedien.


Abdullah Mohamed Omar (26 Mei 1934 in Kaapstad – 13 Maart 2004), beter bekend as Dullah Omar, was 'n Suid-Afrikaanse anti-apartheidsaktivis, prokureur, en van 1994 tot sy dood 'n minister in die Suid-Afrikaanse kabinet. Omar is op 26 Mei 1934 in Observatory, Kaapstad gebore. Sy ouers was immigrante vanaf Gujarat in die weste van Indië. Omar het aan Hoërskool Trafalgar skoolgegaan. Hy was 'n gerespekteerde lid van die Moslemgemeenskap in Suid-Afrika. Hy het aan die Universiteit van Kaapstad studeer en 'n regsgraad verwerf in 1957. Tydens die apartheidsjare het Omar 'n paar lede van die Pan Africanist Congress of Azania (PAC) en die African National Congress (ANC) verdedig. Later was hy ook 'n lid van die United Democratic Front (UDF). http://www.guardian.co.uk/news/2004/mar/16/guardianobituaries.southafrica City School turns 100, iol.co.za, Januarie 2012, besoek op 11 Augustus 2014. "argiefkopie". Geargiveer vanaf die oorspronklike op 31 Augustus 2005. Besoek op 18 Augustus 2015. "argiefkopie". Geargiveer vanaf die oorspronklike op 27 September 2013. Besoek op 18 Augustus 2015.


Grootvlei Gevangenis is geleë suidwes van die stad Bloemfontein in Suid-Afrika. "Subplek Grootvlei Gevangenis". Sensus 2011.


Die Amarna-briewe (ook die Amarna-tablette of Amarna-korrespondensie genoem) is ’n hoofsaaklik diplomatieke briefwisseling tussen Antieke Egipte en sy verteenwoordigers in die Kanaänitiese Amurru tydens die Nuwe Ryk. Die briewe is by Amarna in Bo-Egipte ontdek, die moderne naam van die Egiptiese hoofstad Achetaten (el-Amarna), wat tydens die 18de Dinastie van Egipte deur farao Achenaten (1350's – 1330 v.C.) gestig is. Die briewe is ongewoon omdat hulle in Akkadiese wigskrif, die amptelike taal van Mesopotamië, geskryf is in plaas van in Egipties. Daar is altesaam 382 tablette: 24 is ontdek sedert die Noorweegse Assirioloog Jørgen Alexander Knudtzon sy weergawe van die korrespondensie in 1907 en 1915 gepubliseer het. Die briewe strek oor byna 30 jaar. Die Amarna-briewe is van groot belang vir die bestudering van die Bybel sowel as die Semitiese taalfamilie, want hulle werp lig op die kultuur en taal van die Kanaäniete in voorbybelse tye. Hoewel die letters in Akkadies geskryf is, is hulle deurspek van die moedertaal van die skrywers, wat ’n vroeë vorm van Kanaänities gepraat het – die taalfamilie wat later sou ontwikkel in Hebreeus en Fenisies.


Margaret "Maggie" Simpson is 'n geanimeerde tekenprentkarakter in die televisiereeks The Simpsons. Sy is genoem na Matt Groening, die skepper van die program, se suster, Maggie. Sy is die jongste kind van Homer en Marge Simpson, en suster van Bart en Lisa. (en) Richmond, Ray; Coffman, Antonia (1997). The Simpsons: A Complete Guide to our Favorite Family. Harper Collins Publishers. ISBN 0-00-638898-1. (en) Planet Simpson: How a Cartoon Masterpiece Documented an Era and Defined a Generation deur Chris Turner. ISBN 0-679-31318-4. (en) Maggie Simpson Geargiveer 14 Januarie 2017 op Wayback Machine in die Internet-rolprentdatabasis (en) Biografie vanaf die amptelike Simpsons-webwerf Hierdie artikel is ’n saadjie. Voel vry om Wikipedia te help deur dit uit te brei.


Olympus is 'n voorstad in die verre ooste van Pretoria, Suid-Afrika. "Subplek Olympus". Sensus 2001. Besoek op 12 Junie 2017. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


La Montagne is 'n voorstad in die verre ooste van Pretoria, Suid-Afrika. "Subplek La Montagne". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


May Abrahams (1930~) is 'n Suid-Afrikaanse sopraan. Abrahams is in Distrik Ses in Kaapstad gebore en getoë, waar sy jare lank as 'n huishoudster gewerk het. Op 14 word sy 'n lid van Billy Jones se koor, wat later tot die stigting van die Eoan-groep van uitvoerende kunstenaars lei. In 1956 debuteer sy as Violetta in die groep se eerste aanbieding van La Traviata in die Kaapstadse Stadsaal. Daarna reis sy saam met die groep na Brittanje. Teen die einde van haar loopbaan was sy professioneel aan die destydse Sukovs-opera in Bloemfontein verbonde. HAT Taal-en-feitegids, Pearson, Desember 2013, ISBN 978-1-77578-243-8 André Alexander Schwartz 1935 - 2005, Die Burger, 23 April 2005 Hierdie artikel is ’n saadjie. Voel vry om Wikipedia te help deur dit uit te brei.


Absalom (Hebreeus: אבשלום, Awsjalom, letterlik: "vader van vrede") is 'n figuur in die Ou Testament van die Bybel. Hy was die derde seun van Dawid, die koning van Israel. Hy is as die mooiste en knapste man in die koninkryk beskryf. Hy is vir 'n wyle deur sy vader, koning Dawid, verban. Hy het sy broer Amnon vermoor, wat hulle (half)suster Tamar verkrag het. Later kon hy weer na Jerusalem terugkeer. Uiteindelik lei hy 'n opstand teen sy vader. Hy sterf toe hy aan sy hare in 'n boom bly hang, waarna hy deur Joab, Dawid se leëraanvoerder, vermoor is. Lys van persone in die Bybel (af) "2 Samuel 14,25". Bybel: 2 Samuel. Bybelgenootskap van Suid-Afrika. Besoek op 19 April 2019. In die hele Israel was daar niemand so mooi soos Absalom nie. Die mense het oral daaroor gepraat. Van kop tot tone het hy nie 'n enkele gebrek gehad nie. (af) "2 Samuel 18,9". Bybel: 2 Samuel. Bybelgenootskap van Suid-Afrika. Besoek op 19 April 2019.


Mokolodam is 'n dam in die Mokolorivier naby Lephalale in die Limpopoprovinsie, Suid-Afrika. Die dam is in 1980 geopen met 'n wal wat 55 m hoog is en 'n bakmaat van 146 miljoen m3. Dit word deur die Mokolodam-natuurreservaat omring. Lys van grootste damme in Suid-Afrika List of South African Dams


Die John Deere is gewilde landbou masjinerie wat hul oorsprong in 1837 in Grand Detour, Illinois in die VSA gehad het. Die maatskappy se hoofkantoor is tans in Moline, Illinois, VSA. Die uitstaande kenmerk van die trekkerreeks is sy grasgroen kleurskema met 'n geel bokkielogo. Landbouprodukte sluit in trekkers, stropers, baalmasjiene, planters/saaiers, voermakers, laaiers en spuitapparaat. Trekker Ruspertrekker John Deere 9630T Voorlaaier Stroper Voerstroper Katoenplukker Suikerrietstroper Saadplanter Gewasspuiter Teleskopiese hanteerder


Groentee is 'n baie ligte skakering van die kleur groen. Volgens verskeie kleurskemas word groentee as volg voorgestel: Lys van kleure


Die Maleis-Polinesiese tale is verreweg die belangrikste taalgroep van die Austronesiese tale wat die grootste aantal moedertaalsprekers omvat; die ander is die kleiner en bedreigde Formosaanse tale op die eiland Taiwan (Republiek China). Dit omvat omtrent 1100 tale wat deur sowat 300 miljoen mense gepraat word. Die Maleis-Polinesiese tale word deur die Austronesiese bevolking op die eilande van Suidoos-Asië en die Stille Oseaan, met 'n kleiner aantal op die vasteland van Asië, gepraat. Kambodja, Laos en Viëtnam vorm die mees noordwestelike verspreidingsgebied, wat tot die Maleise Skiereiland oorgaan. Malgassies word in die eilandnasie van Madagaskar gepraat, geleë aan die oostelike kus van Afrika in die Indiese Oseaan. Dele van die taalfamilie toon 'n sterk invloed deur Sanskrit en gedeeltelik Arabies omdat die westelike deel van die streek 'n vesting van Hindoeïsme, Boeddhisme en sedert die 10de eeu van Islam gevorm het. Afhangende van die godsdiens van die mense wat die taal gebruik, word dit met die Arabiese alfabet (Moslems), die Latynse alfabet (Christene) of 'n inheemse skrif wat uit die Brahmi-skrif uit die Indiese skriffamilie ontwikkel het (Boeddhiste en Hindoes), geskryf.


Die 2015 Formule Een Oostenrykse Grand Prix is op 21 Junie 2015 op die Red Bull Ring in Spielberg, Oostenryk gehou. Dit was die agste wedren van die kampioenskapseisoen en is deur Nico Rosberg in sy Mercedes gewen.


Die Lachmiede (Arabies: اللخميون) was ’n Christelike Arabiese koninkryk in die hedendaag Suid-Irak, met al-Hirah van 266 n.C. af as hoofstad. Digters het dit as ’n paradys op aarde voorgehou; een Arabiese digter het dit so beskryf: "Een dag in al-Hirah is beter as ’n jaar se behandeling." Die ruïnes van al-Hirah is 3 km suid van die hedendaagse Kufa, aan die westeroewer van die Eufraatrivier. Die Lachmiede se moderne afstammelinge is die Mandhari's in Oman, Irak en die Verenigde Arabiese Emirate, die Na'amani's, ook in Oman, en verskeie ander stamme en families. Die Lachmidiese Koninkryk is gestig deur ’n stam wat in die 2de eeu uit Jemen geëmigreer het en regeer is deur Banu Lakhm, vandaar die naam wat aan hulle gegee is. Die stigter van die dinastie was 'Amr, wie se seun Imru' al-Qais hom volgens Westerse skrywers tot die Christendom bekeer het. Hy het gedroom van ’n verenigde Arabiese koninkryk en het baie stede in Arabië verower.


Tertia Flemming (gebore Kloppers, Robertson, 5 Desember 1907 - Pretoria, 28 Desember 2008) was een van die grootste weldoeners in die Vrystaat se geskiedenis, 'n kampvegter vir beter bejaardesorg en, as eggenote van ds. H.C.J. Flemming (1907–1977), agtereenvolgens pastoriemoeder van die NG gemeentes Krugersdorp-Wes (vanaf 1931), Durban (1945), Port Natal (1945) en Bloemheuwel (1953–1977). Laasgenoemde gemeente se kerksaal is na haar genoem asook Flemmingpark, 'n behuisingsontwikkeling vir bejaardes in Brandwag, Bloemfontein. Tertia Kloppers is op Robertson gebore. Haar diensmotief is as hoërskoolmeisie by haar vasgelê toe sy ingewoon het by ’n tante, Maria Kloppers (van die Maria Kloppers-kinderhawe in Johannesburg), en in aanraking met die nood van haar medemens gekom het. Dit was nadat haar ouers na Standerton in Transvaal verhuis en sy 'n leerling geword het aan die Helpmekaar-hoërskool in Johannesburg, maar daar destyds nie koshuisgeriewe vir plattelandse kinders was nie. Ná skool het sy na die Potchefstroomse universiteitskollege en die Normaalkollege vir verdere studie gegaan, en daarna onderwys gegee op Middelburg, Transvaal, en Leeudoringstad.


Bensoësuur is 'n wit (of kleurlose) vaste stof met die formule C6H5COOH. Dit is die eenvoudigste aromatiese karboksielsuur. Bensoësuur kom natuurlik in baie plante voor en dien as 'n intermediêre in die biosintese van baie sekondêre metaboliete. Dit is 'n belangrike voorloper vir die industriële sintese van ander organiese stowwe. Sy soute en esters word bensoate genoem. Soute van bensoësuur word ondermeer as voedselpreserveermiddels gebruik. Bensoësuur is in die 16de eeu ontdek. Die droë distillasie van gombensoïen (verkry van die boomsoort Styrax) is eers deur Nostradamus in 1556 beskryf, en toe deur die Italiaanse geneesheer en alchemis Alexius Pedemontanus in 1560 en die Franse diplomaat en alchemis Blaise de Vigenère in 1596 beskryf. Die Duitse chemici Justus von Liebig en Friedrich Wöhler het die samestelling van bensoësuur bepaal. Wöhler het ook ondersoek ingestel na hoe hippuriensuur verwant is aan bensoësuur. Bensoësuur kan verkry word uit die sap van Styrax benzoin, 'n boom wat voorkom is suidoos-Asië. Indien die kambium van die boom se bas ingesny word, produseer dit 'n sap wat verhard tot bensoïen (of gombesoïen), wat al in die 8ste eeu tussen die huidige Indonesië en China verhandel is.


Drimiopsis is ’n nedersetting in die Omahekestreek van Namibië, sowat 40 km noord van Gobabis. Die plaaslike gemeenskap bestaan hoofsaaklik uit San, Khoekhoe-gowob, Herero en Tswanas. Die nedersetting het twee skole, die Primêre Skool Drimiopsis en die Sekondêre Skool Mokganedi Tlhabanello, wat in 2008 onderskeidelik 489 en 590 leerlinge gehad het. In 2012 het die hoërskool 453 leerlinge gehad. Drimiopsis lê aan die C22-hoofpad wat van Aranos deur Gobabis tot suid van Otjiwarongo loop, waar dit in die B1 nasionale pad eindig. Die C22 is net tussen Drimiopsis en Gobabis (41 km) asook tussen Okakarara en die B1 geteer. Gereformeerde kerk Sanveld (en) Drimiopsis schools without water, power, The Namibian, 30 September 2008. URL besoek op 3 Februarie 2016. Inligting oor die Primêre Skool Hippo Geargiveer 12 Februarie 2019 op Wayback Machine. URL besoek op 3 Februarie 2016. (en) Learners dodge classes Geargiveer 3 Februarie 2016 op Wayback Machine, Namibia Sun, 2 Julie 2012. URL besoek op 3 Februarie 2016. (en) Spain contributes to food security in Drimiopsis resettlement, Republikein, 24 Oktober 2014. URL besoek op 3 Februarie 2016.


Die Gereformeerde kerk Carletonville is ’n gemeente van die GKSA met sy middelpunt op die myndorp Carletonville, maar dit sluit ook onder meer Blinkpan, Blyvooruitzicht, Deelkraal, Doornfontein, Elandsrand, Oberholzer en Oos-Driefontein. Hoewel die gemeente eers in 1953 gestig is, is dit die naasoudste in die Klassis Wesrand. Die oudste, Krugersdorp, is in 1896 gestig as die eerste Gereformeerde kerk aan die Rand. Met sy stigting op 16 Mei 1953 in ’n asbesgebou wat as skoolsaaltjie gedien het, het die gemeente dadelik besef hoe dringend ’n kerkgebou nodig was. Dit was egter onduidelik hoe dit sou gebeur en waar die geld vandaan sou kom. Die skoolsaal van die Laerskool Danie Theron, wat nie elektriese beligting gehad het nie, moes vir eers voldoen. Op een van die drie erwe wat Carletonville by die moedergemeente, Buffeldoorns, gekry het, is in 1954 ’n pastorie gebou wat solank die predikant kon huisves. Die eerste leraar, ds. C.M. Janse van Vuuren, is dan ook op 20 November 1954 bevestig. Die kerkraad wou ’n kerk op Carletonville laat oprig, maar die gemeente het verkies dat die gebou op Fochville gebou word.


Roeipotiges of pelikaanagtiges (Pelecaniformes) is 'n biologiese orde van medium-groot en groot voëls, wat uit 5 families en 111 spesies bestaan. Hulle word wêreldwyd aangetref. Die meeste van hierdie voëls het swemvliese aan hul pote. Hulle behoort tot die klade van watervoëls. Tradisioneel (maar verkeerdelik) is alle voëls met vier gewebde tone aan hulle pote onder die klas ingedeel. Die meeste spesies het 'n kaal vlek aan die keel. Hul neusgate het in splete ontwikkel wat nie behoorlik werk nie. As gevolg hiervan haal hulle deur hul bekke asem. Hulle vreet vis, pylinkvis en soortgelyke seediere. Roeipotiges broei in kolonies, maar die individuele voëls is monogaam (paar lewenslank met dieselfde maat). Die kuikens is aanvanklik naak (sonder vere), totaal hulpeloos en word deur hul ouers versorg. Ardeidae (Reiers) Balaenicipitidae (Skoenbekooievaar) Pelecanidae (Pelikane) Scopidae (Hamerkop) Threskiornithidae (Ibisse en lepelaars) Wikimedia Commons het meer media in die kategorie Roeipotiges. Wikispecies het meer inligting verwant aan Roeipotiges Hierdie artikel is ’n saadjie. Voel vry om Wikipedia te help deur dit uit te brei.


Die Venus-tablet van Ammisaduqa is ’n astronomiese wigskriftablet uit die tyd van koning Ammisaduqa van Babilonië. Die tablet vermeld oor ’n tydperk van 21 jaar – die duur van Ammisaduqa se bewind – waarnemings van die vier dae waarop die planeet Venus as môre- en aandster sigbaar (innamir) en onsigbaar (itbal) geword het. In die ou Babilonië het mense dit as belangrike voortekens beskou. Die Venus-tablet is deel van ’n lang reeks tablette, die Enuma Anu Enlil, wat origens net oor voortekens en hulle verklarings gaan. Die tablet is bekend van ’n aantal kopieë uit ’n latere tyd. Die oudste is deur die Langdon-ekspedisie in die Babiloniese stad Kiš ontdek en dateer uit die 8ste/7de eeu v.C. ’n Aantal nuwer kopieë kom uit Babilonië sowel as Assirië. Klein verskille bestaan tussen die kopieë in die spelling van woorde sowel as die numeriese gegewens. Die posisie waarin Venus hom tussen die Aarde en die Son bevind, word die benede-konjunksie genoem. Van die een benede-konjunksie tot die volgende duur 584 dae.


Nimr Baqr al-Nimr (Arabies: نمر باقر النمر) (1959 – 2 Januarie 2016) ook gespel as Bakir al-Nimr, al-Nemr, al-Namr, al-Nimer, al-Nemer, al-Namer en deurgaans bekend onder die naam Sjeik Nimr, was 'n Sjiïtiese sjeik in al-Awamiyah, 'n stad in die oostelike provinsie van Saoedi-Arabië. Hy was populêr by die Sjiïtiese jeug in Saoedi-Arabië en het die owerheid van Saoedi-Arabië deurlopend gekritiseer. Hy doen 'n oproep vir vrye verkiesings in Saoedi-Arabië. Hy beweer hy is deur die Saoediese veiligheidsdiens, die Mabahith geslaan is toe hy in 2006 gearresteer was. In 2009 stel hy die afskeiding van die oostelike provinsies voor as die regte van die sjiiete nie beter gerespekteer word nie. Hierna word 'n arrestasiebevel teen hom uitgevaardig en word hy en 35 ander mense gearresteer. Gedurende die Saoedi-Arabiese protes van 2011 en 2012 doen al-Nimr 'n oproep op die protesteerders om die koeëls van die polisie te weerstaan met die gebruik van die "gebrul van die woord" in plaas van met geweld.


Stefania "Fanny" Cadeo (11 September 1964 in Lavagna, Liguriẽ, Italië) is 'n Italiaanse aktrise.


Donald Duck is 'n tekenprentkaraktertjie uit die strokiesprente van The Walt Disney Company. Sy nooiensoptrede was op 9 Junie 1934 in Silly Symphony se animasieprent The Wise Little Hen. Hy het reeds in 1940 Mickey Mouse ingehaal as die mees geliefde karaktertjie van Walt Disney se strokies. Wikimedia Commons het meer media in die kategorie Donald Duck. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Messina is die sewende oudste van die 25 gemeentes in die GKSA se Klassis Limpopo, wat ook enkele gemeentes in Zimbabwe insluit. In 1960 het die gemeente 96 belydende en 95 dooplidmate gehad en in 2015 onderskeidelik 117 en 43. Benewens die hoofdorp, Messina, sluit die gemeentegrense ook enkele omliggende nedersettings en die suide van Zimbabwe in. Al is Messina eers in 1954 afgestig, het die gemeente ’n lang voorgeskiedenis wat opgeteken staan in die verhaal van die Gereformeerde kerke Waterberg, Pietersburg en Louis Trichardt. Reeds vanaf die Gereformeerde Kerk se stigting in 1859 was daar ’n Gereformeerde kerk Zoutpansberg met sy middelpunt op Schoemansdal, maar veral weens die aanvalle deur Vendakrygers het die lidmate weggetrek na die omgewing van die latere Pietersburg sodat Zoutpansberg in 1868 ontbind het. Reeds voor 1898 was daar Gereformeerde lidmate in die Soutpansberg-gebied, maar destyds het hulle nog tot die Gereformeerde kerk Pietersburg behoort. Tot 1920 was Pietersburg in kombinasie met Waterberg, wat ook in die stigtingsjaar van die Gereformeerde Kerk tot stand gekom het. Op 26 Junie daardie jaar het die Pietersburgse kerkraad toestemming verleen dat ’n eie ouderling en diaken vir Messina gekies word.


'n Permanganaat is 'n sout wat die komplekse ioon MnO4- as anioon bevat. Die anioon het die vorm van 'n tetraëder en die sentrale mangaanatoom het sy hoogste oksidasietoestand: 7+. Die bekendste permanganaat is kaliumpermanganaat, 'n perse vastestof wat 'n sterk oksidant is en goed in water oplos. In alkaliese oplossings voer die reduksie van permanganaat tot mangaandiokside (met oksidasietoestand 4+) volgens die halfreaksie M n O 4 − + 2 H 2 O + 3 e − → M n O 2 + 4 O H − {\displaystyle MnO_{4}^{-}+2H_{2}O+3e^{-}\to MnO_{2}+4OH^{-}} In suur oplossings voer dit tot die Mn2+-ioon 8 H + + M n O 4 − + 5 e − → M n 2 + + 4 H 2 O {\displaystyle 8H^{+}+MnO_{4}^{-}+5e^{-}\to Mn^{2+}+4H_{2}O} Oplossings van permanganaat word gebruik om die vel te ontsmet van plantaardige gifstowwe, maar is 'n kwaai hartgifstof Permanganaatoplossings word ook gebruik as etselektroliete om kunsstowwe 'n rowwe oppervlak te gee.


Die Gereformeerde kerk Randfontein was die oudste gemeente van die GKSA op die Wes-Randse dorp Randfontein. Die Gereformeerde kerk Randfontein het op 4 Junie 1950 van die Gereformeerde kerk Krugersdorp afgestig en aan die begin eredienste in die saal van die Laerskool Randfontein gehou. Vir Nagmaal het die lidmate in die plaaslike NG kerk byeengekom. ’n Kerkerf is van die stadsraad bekom, maar die kerkraad was ontevrede met die ligging daarvan en het dit vir twee beter erwe verruil. Die erf langsaan is ook gekoop. Beyers Hartman het die planne vir die nuwe kerk opgestel. Ou Mutual was bereid om ’n lening toe te staan en ’n lidmaat het ’n lening van Germiston-begrafnisondernemings bekom. Binne vier jaar van die gemeente se bestaan is die kerk opgerig en op 6 Maart 1954 het ds. C.J. van Vuuren die hoeksteen gelê. Dié gebou, in die destyds so gewilde tentstyl, is op 13 Maart 1954 ingewy. Die binnemure is met houtpanele bedek. Maar alles het nie glad verloop nie, want die galery se eerste ry sitplekke was so laag dat lidmate wat daar gesit het, in die reling vasgekyk het.


'n Sulfaat is 'n sout wat die komplekse ioon SO42- bevat of 'n ester wat 'n (bidentate) -SO4-groep bevat. Die ioon is die suurres van swaelsuur, H2SO4. Die ioon het 'n tetraëdriese vorm en die sentrale atoom het 'n oksidasietoestand van +6. In beginsel is dit 'n sterk oksidant, maar kineties is hierdie werking dikwels gehinder en vertoon die sulfaatioon groot stabiliteit. Baie sulfate is goed oplosbaar in waterige oplossings. Uitsonderings is die sulfate van kalsium, stronsium, barium, radium en lood(II). Sulfate van kalsium kom baie voor as minerale en word gemyn. Die dihidraat se naam is gips. Suid-Afrika het aansienlike reserwes en gips word daar sedert 1913 geproduseer. Opgeloste sulfate is 'n baie belangrike voedingstof vir plante. Swael kan net deur plante opgeneem word as dit in die vorm van 'n sulfaatioon aangebied word. Sulfaat kan ook deur sulfaatreduserende bakterië gebruik word vir hulle metabolisme. Lys van anione Thermochemical Radii of Complex Ions Helen K. Roobottom, H. Donald B. Jenkins, Jack Passmore, Leslie Glasser Journal of Chemical Education 76(11) 1999, bls. 1570 aqion.


Die Sendinginstituut van die NG Kerk was van 1877 tot 1962 ’n opleidingsentrum vir sendelinge in die Nederduitse Gereformeerde Kerk op die Bolandse dorp Wellington. Ds. Andrew Murray, leraar van die plaaslike NG gemeente, het die instituut as privaat stigting onder die NG Kerk se toesig begin. Sy oogmerk was dat mindergegoede jong manne wat geroepe gevoel het om die evangelie aan die heidene in Suider-Afrika te verkondig, daar opgelei kon word. Ten einde met hul opleiding te begin, het ds. Murray vir George Ferguson uit Amerika laat kom wat in 1877 klasse vir sowat 10 studente in teologiese vakke aangebied het. Die eerste van dié studente is in 1880 gelegitimeer en nog drie die jaar daarna. Onderrig was uitsluitlik in Engels tot eerw. J.C. Pauw, ’n Wellingtonse sendeling, in 1878 as medelektor aangestel is. Die eerste gebou is in 1883 in gebruik geneem en het bestaan uit ’n klaskamer, ’n woonstel vir die personeel en slaapkamers vir die studente. Aangesien die bewoording op die voorgewel die woord "Samuel" bevat het, het dié gebou weldra as "Samuel" bekendgestaan.


Bungeni is 'n groeiende nedersetting in Makhado Munisipaliteit in Limpopo, Suid-Afrika. Die groot woongebied lê weerskante van die R578-teerpad ongeveer halfpad tussen Louis Trichardt en Giyani. Bungeni se buurdorp na die oostekant is die woongebied Hlanganani. Die meeste inwoners is Tsongasprekend. Lys van dorpe in Suid-Afrika "Hoofplek Bungeni". Sensus 2011.


Hierdie artikel handel oor die dorp in Mpumalanga. Vir ander plekke met dieselfde naam, sien Hlanganani (dubbelsinnig). Hlanganani is 'n groot dorp in Bosbokrand Plaaslike Munisipaliteit, Ehlanzeni-distriksmunisipaliteit in Mpumalanga. Lys van dorpe in Suid-Afrika "Hoofplek Hlanganani". Sensus 2011.


Die Gereformeerde kerk Harare was ’n gemeente van die GKSA met middelpunt in die Zimbawiese hoofstad, Harare, wat vir die grootste deel van sy bestaan as die Gereformeerde kerk Salisbury bekendgestaan gestaan het. Hierdie gemeente is reeds in 1914 gestig, 13 jaar ná die NG gemeente Salisbury, wat vandag (2016) nog bestaan. Met die land se onafhanklikwording in 1980 het Salisbury nog 80 belydende lidmate gehad nadat die belydende en dooplidmate 20 jaar vantevore onderskeidelik 170 en 145 was, die grootste gemeente in die destydse Klassis Trans-Limpopo, waartoe al die kerke in Suid-Rhodesië, Noord-Rhodesië en Kenia toe behoort het. Hier het die orrel van die Gereformeerde kerk Eldoret in Kenia ’n tuiste gevind, maar eindelik het dit ’n staanplek in die Gereformeerde kerk Chinhoyi gevind, die laaste Gereformeerde kerk in Zimbabwe. Die Gereformeerde kerk Harare het in 1984 ontbind, drie jaar ná die Gereformeerde kerke Bulawayo, Fort Victoria-Nuanetsi en Gwelo Gatooma. Snyman, Pieter Gert Wessel, 1944 – 8 Februarie 1948 (oorlede in die amp; blykbaar woonagtig op Enkeldoorn) Kempff, dr.


Echinoidea is 'n klas seediertjies, ook bekend as seekastaiings, wat hoort tot die filum stekelhuidiges. Die meeste van die diertjies is rond, vol stekels of naalde en het 'n ystervarkagtige voorkoms. Hulle grootte wissel van 60 tot 120 mm. Seekastaiings het nie 'n uitsonderlike voorkoms nie maar kan kleurvol wees met dominante kleure van swart, bruin, pers en groen. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die Gereformeerde kerk Hofmeyr was ’n gemeente van die Gereformeerde Kerke van Suid-Afrika in dié kerkverband se hartland van die Noordoos-Kaap wat in 1995 ontbind het toe dit reeds 81 jaar oud was. In dieselfde streek het hierdie lot ook die gemeentes Elliot (1899–1979, saamgesmelt met Maclear), Indwe (1926–1990), Sterkstroom (1882-2002), Noupoort (1950–2002) en Jamestown getref, terwyl die oorblywende gemeentes almal ’n skerp afname in hul lidmaattal ervaar het: Middelburg (296 belydende lidmate einde 1958 tot 121 einde 2014), Burgersdorp (481 tot 131), Aliwal-Noord (347 tot 157), Dordrecht (156 tot 36), Barkly-Oos (131 tot 27), Steynsburg (375 tot 42), Venterstad (182 tot 62), Maclear/Elliot (131 tot 58) en Molteno (108 tot 31). Die Gereformeerde kerk Hofmeyr het in 1914 van Steynsburg afgestig en vyf jaar later was hier 125 lidmate. ’n Beskeie kerkie is gebou en in stand gehou.


Assimilasie is 'n fonologiese proses waarby 'n klanksegment (in die reël 'n medeklinker) gedeeltelik of volledig verbind, of klanksgewys gelykgemaak, word tot 'n naburige klank, gewoonlik met die uiteindelike (opsionele) verlies van een van die twee klanke. Hierdie proses kan mens sowel sinchroon (direk, tydens spraak) as diachroon (as die definitiewe resultaat van 'n historiese ontwikkeling) beskou. Die teenoorgestelde proses van assimilasie word dissimilasie genoem. Konkreet kan assimilasie gedefinieer word op basis van enkele onderskeidings: lokale assimilasie teenoor harmonie; progressiewe teenoor regressiewe assimilasie; en totale assimilasie teenoor gedeeldelike assimilasie. Twee ietwat meer aparte (en meer omstrede) verskynsels is wederkerige assimilasie en sandhi. In die eerste instansie word deur taalkundiges die onderskeid getref tussen meer lokale assimilasie of kontakassimilasie enersyds, en lang-afstandsassimilasie of harmonie andersyds. Die term lokale assimilasie word gebruik wanneer twee klanke aan mekaar grens en dan assimileer Dit is byvoorbeeld die geval wanneer mens spontaan 'n woord soos 'klipbak' as 'klibbak' of 'dryfwiel' as 'drywiel' uitspreek.


Imperial Airways was 'n Britse kommersiële lugredery wat tussen 1924 en 1939 bestaan het en baanbrekerswerk gedoen het met die instelling van lugroetes tussen die Verenigde Koninkryk en bestemmings in vastelandse Europa asook die Britse Ryk soos Suid-Afrika, Indië en die Verre Ooste, insluitende Malaya en Hong Kong. In Oseanië is vennootskappe aangegaan met twee plaaslike lugdienste, Qantas (Queensland and Northern Territory Aerial Services Ltd) in Australië en TEAL (Tasman Empire Airways Ltd) in Nieu-Seeland. In 1939 is Imperial Airways saamgesmelt met British Overseas Airways Corporation (BOAC) wat op sy beurt met British European Airways Corporation saamgesmelt is om die nuwe lugredery British Airways te vorm. Met die stigting van Imperial Airways het die Britse regering in 1924 die Hambling-komitee se aanbevelings oor die toekoms van Britse lugdienste geïmplementeer. Die lugredery is op 31 Maart geïnkorporeer met die doel om 'n kommersiële Britse lugvaartbedryf te vestig, met 'n vloot van vliegtuie wat van bestaande lugrederye soos The Instone Airline Limited, The Daimler Airway, Handley Page Transport Limited en British Marine Air Navigation Co Ltd (wat destyds 'n vliegbootdiens tussen Southampton en die Kanaaleiland Guernsey bedryf het) oorgeneem is.


Makumeke is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Makumeke". Sensus 2011.


Daar is verskeie persone met die naam Titus: Titus (Keiser) Titus (Bybel) Wikiwoordeboek het 'n inskrywing vir Titus.


Uzair Cassiem (* 17 Maart 1990, Strand) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs as losvoorspeler speel. Cassiem het, voordat hy by die Vrystaat Cheetahs aangesluit het, vir die Goue Leeus, Valke en Pumas gespeel. In 2013 is hy by ’n Suid-Afrikaanse Presidente-XV ingesluit wat aan die 2013 Tbilisibeker van die IRR deelgeneem het; die span het die toernooi gewen en het al hul wedstryde gewen. Cassiem het twee drieë gedruk en was saam met twee ander spelers die topdriedrukker van die toernooi. Hy was ’n lid van die Pumas-span wat in 2015 vir die eerste keer die Vodacombeker gewen het toe hulle die Westelike Provinsie met 24–7 in die eindstryd geklop het. Cassiem het in al tien wedstryde van daardie seisoen gespeel. Ten spyte daarvan dat Cassiem voor die aanvang van die 2016-seisoen ’n kontrak met die Griekwas geteken het, is hy by die Cheetahs se oefengroep ingesluit en is later aangekondig dat hy vir die duur van die 2016-seisoen in Bloemfontein sou wees.


Die Gewone seekat (Octopus vulgaris) is 'n seekat wat dwarsoor die wêreld, en ook langs die hele kus van Suid-Afrika voorkom. In Engels staan die seekat bekend as die Common octopus. Die seekat word tot 300 mm lank. Die lyf is sag, rond en bevat geen bene of dop nie. Die dier het agt arms elk met twee rye suiers op. Die mannetjie se derde arm is klein en lepelvormig en word gebruik om sperm na die wyfie oor te dra. Die seekat leef in vlak poele, koraal- en rotsriwwe in water tot 200 m diep is. Hulle vreet krappe, krewe en vis. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Austrey is 'n dorpie in die Dr Ruth Segomotsi Mompati-distriksmunisipaliteit van die Noordwesprovinsie, Suid-Afrika. Lys van dorpe in Suid-Afrika "Hoofplek Austrey". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Gereformeerde kerk Sasolburg is die tweede oudste van die 12 gemeentes in die GKSA se Klassis Vaalrivier Dis een van drie gemeentes van dié kerkverband wat tussen 1954, die dorp se stigtingsjaar, en 1983 op Sasolburg gestig is: Vaalpark en Sasolburg-Grootfontein het albei in 1983 tot stand gekom, maar laasgenoemde het ná net 11 jaar weer deel geword van die gemeente Sasolburg. Van die NG Kerk is sewe gemeentes tussen 1954 en 1976 hier gestig, maar Sasolburg, Sasolburg-Wes en -Noord het in 2000 saamgesmelt as Sasolburg-Vier Ankers. Van die Nederduitsch Hervormde Kerk is hier ook, soos van die Gereformeerde, eindelik drie gemeentes gestig wat almal nou (2016) nog bestaan: Sasolburg, gestig op 29 Junie 1954, het in 2014 ’n sieletal van 506 gehad, Sasolburg-Suid, gestig op 28 Julie 1971 met toe ’n sieletal van 245, en Vaalpark, gestig op 2 Augustus 1987 en met toe ’n sieletal van 300. Diaken Bert Fivaz het die predikant wat vir dienste in die gebied verantwoordelik was, aan die begin per roeiboot oor die Vaalrivier gebring.


NGC 6357 is ’n emissienewel naby NGC 6334 in die sterrebeeld Skerpioen. Dit bevat baie protosterre wat verdwerg word deur ’n gaswolk en klein, jong sterre met baie omringende gas. Die newel bevat onder meer die oop sterreswerm Pismis 24, wat verskeie sterre met ’n groot massa het. Een van die helderste sterre in die swerm, Pismis 24-1, is aanvanklik beskou as die grootste ster bekend, teen amper 300 M☉ (sonmassas), totdat ontdek is dit is ’n veelvoudige stelsel met minstens drie sterre; die verskillende komponente is steeds gemiddeld sowat 100 M☉ elk en hulle is dus steeds van die grootste sterre bekend. Die jong sterreswerm G353.2+0.7 lê oos van Pismis 24 en is ontdek op ’n beeld deur die Chandra-X-straalsterrewag wat gewys het dit bestaan uit sowat 800 sterre. Die jong swerm G353.1+0.36 lê suidoos van Pismis 24 en bevat ook sowat 800 sterre wat deur X-strale opgespoor is. Die streek het verskeie Klas O-sterre, onder meer [BDSB2003] 10. NGC 6357 is een van die mees prominente streke naby ons in die Melkweg waar swaar sterre vorm.


Die Kazanka (Russies: Каза́нка) is 'n rivier in die Republiek van Tartarstan in Rusland en 'n linkersytak van die Wolga. Dit is 142 km lank. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Erongo was ’n gemeente van die Gereformeerde Kerk in Suidwes-Afrika wat die dorpies Usakos, Omaruru, Karibib en Uis ingesluit het. Die beskikbare bronne meld niks oor dié gemeente nie, buiten dat die lidmate op en om bogenoemde dorpe gewoon het en dat dit op 30 Oktober 1971 van die Gereformeerde kerk Walvisbaai afgestig het en in 1982 ontbind het. Met sowat 60 lidmate (in 1978 was hier 56 belydende en 36 dooplidmate) was dit indertyd die tweede kleinste gemeente in die Klassis Etosha, waartoe die noordelike gemeentes in Suidwes-Afrika behoort het. Die suidelike gemeentes het tot die Klassis Nossob behoort. Heystek, Andries Stefanus, 1972–1974 (in kombinasie met Walvisbaai) Kruger, Tjaart Jan Jacobus, 1975–1982 (in kombinasie met Walvisbaai) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Aministratiewe Buro. (af) Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015.


Die Gereformeerde kerk Kempton Park is die oudste gemeente van die Gereformeerde Kerke in Suid-Afrika in die Oos-Randse stad Kempton Park. Kempton Park is op 22 November 1947 van Benoni afgestig as die tiende gemeente in dié deel van die Witwatersrand, ruim 42 jaar ná die eerste Oos-Randse gemeente, Germiston, in 1905. ’n Lidmaat van die nuwe gemeente, Andries Haasbroek, was die bouaannemer van die indrukwekkende kerkgebou met sy granietvoorkoms wat Kempton Park se kerkraad teen ’n koste van £16 700 laat oprig het op die hoek van Monumentweg en Commissionerstraat. Die inwyding het plaasgevind op 28 November 1953. Mettertyd het dit in die gemeenskap begin bekendstaan as die "Stomptoringkerk". Nadat die gemeente die gebou verkoop en ’n nuwe opgerig het, het ’n kultuursentrum dit oorgeneem en dit die Bell Tower genoem. Volgens oorlewering het 'n hele klomp babas se ouers hul doop uitgestel tot die groot geleentheid van die ingebruikneming. Die heel eerste dopeling in die nuwe kerk, Heibrie Wolmarans (gebore Van der Walt op 14 Oktober 1953), het in 2018, 60 jaar later, vertel: "Al die ouers en babas was voor die kansel en my ouers op die punt.


Serraninae is 'n sub-familie van visse wat hoort tot die familie Serranidae. Die familie is klein en die langste vis is 30 cm groot. Hulle is bodem bewoners en leef op sand bodems en rots riwwe. Hulle verkies tropiese en gematigde water; vanaf die kus tot op dieptes van 200m. In Engels staan die sub-familie as Seabasses bekend. Die volgende genera en gepaardgaande spesies kom aan die Suid-Afrikaanse kus voor: Serranus Serranus knysnaensis – Kammer Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die stad Norba word deur een van Sulla se legate ingeneem. Ptolemeus IX sterf en sy dogter / eggenote Cleopatra Berenike III word farao Ptolemeus IX van Egipte The End of the Roman Republic, 146 to 44 BC: Conquest and Crisis Edinburgh history of ancient Rome C. E. W. Steel, Edinburgh University Press, 2013, ISBN 0-7486-1944-5, ISBN 978-0-7486-1944-3 The Last Queens of Egypt: Cleopatra's Royal House Sally-Ann Aston, Routledge, 2014, ISBN 1-317-86872-2, ISBN 978-1-317-86872-9


Die rimpel-klipvis (Pavoclinus laurentii) is 'n vis wat endemies is aan Suid-Afrika. Dit kom voor vanaf die Oos-Kaap tot by die suide van Mosambiek. In Engels staan die vis bekend as die Rippled klipfish. Die vis word tot 13 cm lank en die vis se kleur kan ook varieer. Hulle is gewoonlik rooibruin, groen, grys groen en pienkerig. Die kleure is dof en daar is 7 tot 8 getande, gebroke breë strepe wat horisontaal oor die lyf strek, dit kom ook op die dorsalevin voor. Daar is klein, ligte kolletjies op die onderkant. Daar is 'n diep keep tussen die derde en vierde dorsale stekels. Hulle leef in die rots kusareas en tussengetypoele wat baie seegras bevat in water wat 0.5 tot 2 m diep is. Hulle skuil gewoonlik in die seegras en is moeilik om te sien. Die klipvis is alleenlopers en kom ook soms in pare voor. Hulle vreet ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Tsetse is 'n dorpie in Ngaka Modiri Molema-distriksmunisipaliteit in die Noordwesprovinsie van Suid-Afrika. Lys van dorpe in Suid-Afrika "Hoofplek Tsetse". Sensus 2011.


Klippies Kritzinger (1 Maart 1948 – 18 Februarie 2016) was 'n Springbokrugbyspeler wat sewe toetse gespeel het en ook deel was van die eerste Vrystaatspan wat die Curriebeker verower het. Kritzinger maak sy toetsdebuut op 13 Julie 1974 teen die Britse Eilande in Port Elizabeth (toe 26 jaar oud). Hy speel sy laaste toets op 18 September 1976 in Johannesburg teen Nieu-Seeland (28-jarige ouderdom). In totaal het hy in 7 toetse, 5 toerwedstryde en 12 Springbokwedstryde gespeel. Klippies Kritzinger by SARugby.co.za Klippies Kritzinger by www.genslin.us/bokke Hierdie artikel is ’n saadjie. Voel vry om Wikipedia te help deur dit uit te brei.